Baik Yang Anak Terima, Baiklah Balasan Mereka Beri!

Anak adalah cerminan mak ayah. Setiap apa yang kita lakukan akan terzahir daripada segi sifat, kata-kata dan perbuatan anak-anak.

Bahkan andai ada tindak tanduk anak-anak yang kurang elok seharusnya dijadikan musabab untuk ibu ayah memperbaiki diri dalam menunaikan tanggungjawab mendidik anak-anak.

Menurut perkongsian Saudara Mohd Fhais jika baik yang mereka terima, maka baik la balasan mereka beri.

Anak adalah cerminan mak ayah

Anak yang selalu di hormati, akan pandai menghormati orang lain.

Anak yang selalu di curahi kasih sayang, akan jadi seorang yang penyayang.

Anak yang selalu di layan dengan wajah gembira, akan senang rasa bahagia.

Anak yang selalu di dengari luahan mereka, akan menjadi seorang yang tinggi empati.

Anak yang selalu di beri peluang memilih, akan menjadi seorang yang bertanggungjawab.

Anak yang selalu di layan dengan baik hati, akan menjadi seorang kawan yang baik.

Anak yang selalu di beri rasa selamat, akan menjadi seorang anak yang sentiasa melindungi mak ayahnya.

Inilah norma hidup sebagai seorang anak.

Baik yang mereka terima, maka baik la balasan mereka beri.

Wallahu A’lam,


Rupanya Terlalu Ikut Cakap Anak, Kita Jadikan Anak Keras Kepala. Kena Take Note!

Siapa tak sayang anak, bukan? Kalau boleh apa sahaja yang kita rasakan terbaik untuk mereka akan kita lakukan.

Atas alasan itu juga hingga menyebabkan kita  akan tunaikan dan turutkan apa sahaja kata anak dengan harapan perkara tersebut akan menggembirakan anak-anak.

Namun tahukah anda, hal itu sebenarnya boleh merosakkan anak-anak hingga menjadikan mereka keras kepala suatu masa akan datang.

Bahkan ada lagi perkara-perkara lain yang tanpa sedar kita lakukan kepada anak-anak yang akan menjadi asbab anak bertindak sedemikian.

Ini sebagai mana perkongsian daripada Dr Taufik Razif, ada beberapa lagi perbuatan kita yang akan menjadi penyebab anak keras kepala, melawan cakap.

Nak tahu detail, ini disenaraikan untuk panduan bersama.

5 Penyebab Anak Jadi Keras Kepala

1. Hypercritical

Bila ibubapa terlalu suka kritik setiap perbuatan anak.

– Anak buat salah sikit, kena kritik
– Anak cuba buat sesuatu, kena kritik
– Anak cuba bantu, kena kritik

2. Labelling

Bila ibubapa suka label batang tubuh anak

– Awak ni PEMALAS
– Awak ni DEGIL
– Awak ni NAKAL

3. Permissive

Bila ibubapa terlalu ikut cakap anak dan dikuasai anak anaknya sendiri

– tak mampu tengok anak menangis langsung
– tak tahan bila anak merengek nak sesuatu
– semua permintaan anak ditunaikan
– biarkan anak buat sesuka hati mereka
– takut dengan anak sendiri

4. Negligence

Anak yang merasa diabaikan biasanya mempunyai tangki emosi yang kosong jadi dia akan guna apa sahaja cara untuk mendapatkan perhatian ibubapanya kembali dengan cara :

– memberontak
– melawan
– protes
– bersikap kasar

5. Punitive Discipline

Bila ibubapa terlampau menggunakan hukuman dalam membentuk dan mendidik anak

Ada 2 jenis cara untuk disiplinkan anak :

1. Punitive discipline – gunakan hukuman
2. Restorative discipline – lebih banyak gunakan tunjuk ajar, teguran, galakan, pujian dan sokongan

Hukuman ni umpama garam dalam masakan. Ianya diperlukan untuk menyedapkan makanan tetapi jangan sampai berlebihan.

p/s : Tolong simpan ilmu ini dan kongsikan pada pasangan masing masing juga sebab ilmu ni sangat sangat penting untuk didik anak masing masing

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Apa Perlu Buat Bila Nak Tidur Dalam Kereta. Dr Ini Jelaskan Caranya. Take Note!

Ramai yang sudah maklum mengenai tragedi yang menimpa  tiga dari empat sahabat maut lemas dalam kereta. Mereka maut dipercayai lemas akibat terhidu karbon monoksida ketika berehat di dalam kereta.

Impak berita ini, ramai yang sedar mengenai kepentingan keselamatan ketika tidur dalam kereta.

Menyedari akan hal ini, doktor di unit kecemasan ini telah memberikan maklumat yang kita semua kena alert.

Ikuti perkongsian ini.

Kejadian sebegini bukan kali pertama terjadi. Sudah banyak kali terjadi. Nak tidur dalam kereta yang dimatikan memang tak selesa. Panas! Jadi ramai yang amalkan tidur dalam kereta dalam keadaan kereta masih dihidupkan ketika berhenti berehat. Ini bahaya!

BAGAIMANA IA BOLEH MEMBUNUH

Apabila enjin kenderaan dihidupkan dalam masa panjang, kebocoran gas boleh berlaku daripada ekszos dan masuk ke kabin penumpang.

Keracunan karbon monoksida berlaku selepas menghirup karbon monoksida (CO), sejenis gas yang sangat toksik.

Karbon monosikda tidak berbau dan tidak berwarna, jadi kalian tidak akan sedar yang kalian sedang menyedut gas beracun ini.

Karbon monoksida yang disedut akan bergabung dengan hemoglobin dan membentuk karboksihemoglobin(HbCO) di dalam darah.

Hemoglobin adalah protein dalam sel darah merah yang berfungsi membawa oksigen ke sel-sel badan.

Hemoglobin buat kerja ‘delivery’. Angkut gas yang disedut dari paru-paru dan dibawa ke seluruh badan.

Pembentukan karbosihemoglobin akan menghalang oksigen dari bergabung dengan hemoglobin.

Jadi, tiada oksigen akan dihantar pada sel badan seterusnya kerosakan organ akan berlaku dan menyebabkan kematian.

TURUNKAN TINGKAT DAPAT KURANGKAN RISIKO

Mungkin ramai yang percaya bahawa menurunkan tingkap sedikit dapat mengelakkan risiko lemas ini daripada berlaku.

Tapi sebenarnya walaupun dengan tingkap dibuka, pengumpulan karbon monoksida tetap boleh berlaku apabila enjin dibiarkan idle. Tambahan pula gas ini tidak dapat dilihat, tidak dapat didengar dan tidak dapat dihidu.

Berbanding ketika berjaga, perubahan dan tandanya akan dapat dirasai seperti berasa tidak selesa, mual, pening, loya dan sebagainya.

Namun apabila sedang tidur, badan akan terus terasa lemah sehingga ia digelar ‘pembunuh senyap’ dan boleh menyebabkan kematian secara tiba-tiba (sudden death).

KENAPA PENGALIRAN OKSIGEN PENTING

Pengaliran oksigen amat penting dalam memastikan tubuh kita dapat berfungsi.

Seperti yang kita tahu, asap ekzos tadi mengandungi pelbagai jenis gas merbahaya.

Walaupun tidak berlaku kebocoran, gas-gas ini tidak dapat dibebaskan ke persekitaran dengan lancar oleh kerana kenderaan tidak bergerak.

Selain menyebabkan pencemaran, gas-gas beracun ini juga boleh masuk ke dalam kereta melalui tingkap yang dibuka.

Apabila kereta tidak bergerak,tiada udara baru yang masuk. Pengaliran oksigen tidak berlaku dengan baik. Risiko untuk berlaku keracunan karbon monoksida akan meningkat.

LANGKAH PENCEGAHAN

1. Pastikan penghawa dingin kereta diperiksa dan diselenggara mengikut jadual atau sekurang-kurangnya dalam tempoh 6 bulan.

2. Jangan amalkan tidur didalam kereta dalam keadaan kereta masih hidup walaupun tingkat dibuka.

3. Keluar dari kenderaan dan berehatlah di tempat yang sesuai untuk segarkan dan rehatkan badan.

4. Jangan tinggal anak-anak bersendirian didalam kereta kerana risiko anak lemas lebih tinggi berbanding orang dewasa.

-Doktor Kecemasan Anda-


Semua Dilabelkan, Cara Ayah Ni Nak Disiplinkan Famili. Memang Menjadi!

Mengajar anak untuk berdisiplin dalam hal meletakkan barang-barang dalam rumah di tempat asalnya setelah digunakan dangan tersusun rapi, memang perlukan komitmen.

Selain kita juga perlu bertegas, siapa sangka teknik meletakkan label seperti yang dilakukan oleh Mohd Nazri ini  praktikal dan menarik juga untuk dicuba.

Dan ini perkongsiannya.

Mendidik dan mendisiplin, semua letak label.

Pendekatan yang dilakukan oleh seorang ayah ini menarik juga untuk dipraktikkan. Katanya dengan teknik melabel ini secara tidak langsung dapat mendisiplinkan mereka satu keluarga.

Katanya lagi yang berpengalan bekerja di kilang Jepun, disiplin mereka  kuat, semua nak seragam. Bagus untuk pekerja…tu yang terapkan di rumah.

Alhamdulillah semua anak-anak dan isteri boleh ikut selepas bagi tahu tujuan buat semua ini hendak latih anak-anak lebih berdisiplin.

Bila diajukan tentang sticker yang digunakan itu, nyata ayah kepada dua orang anak  ini lakukan DIY untuk hasilkannya. “Sticker yang petak tu print sendiri kat tempat kerja, manakala yang bulat itu beli dengan kawan.”

Nyata, Cara ini bukan sahaja nampak lebih sistematik malah secara tidak langsung mendidik untuk seisi keluarga lebih berdisiplin.

Sumber : Mohd Nazri Othman


“Hadiah Paling Berharga Buat Mumy.” Anak Tamat Master & Terima Anugerah Naib Canselor, Didie Alias Luah Sebak

Tiada yang lebih membahagiakan seorang ibu selain melihat kejayaan anak-anak kan, demikian juga dengan pelakon dan pelawak Didie Alias.

Menerusi satu perkongsian di instagramnya, bekas finalis Dewi Remaja 1990 ini memuatnaik luahan hati usai anak perempuannya berjaya menggapai segulung Ijazah Sarjana ( Master). Lebih membahagiakan lagi apabila anaknya itu turut menerima anugerah Naib Canselor.

Masyaallah Ya Allah..

Syukur Alhamdullillah walaupun mumy tak dapat nk teman kakak utk hari istimewa kakak,mumy bangga ngan usaha & kejayaan kakak,doa mumy sentiasa dibibir mumy buat anak2 mumy.

Menerusi kapsyennya itu juga, Didie meluahkan rasa sebak dan menganggap kejayaan tersebut adalah hadiah yang paling berharga buat dirinya sebagai ibu.

Kakak nampak kesusahan kite selama nie,Allah bg hadiah yg paling berharga buat mumy.

Tahniah kakak @niyardzn ❤

Master in Visual Communication and New Media

Award: Anugerah Naib Canselor

Menjengah ke ruangan komen, rata-rata memberikan ucapan tahniah buat Nur Dhaniyah Mohd Ridzuan atas kejayaan tersebut.

Malah ada yang memuji cara Didie membesarkan anak-anaknya sehingga seorang demi seorang berjaya dalam pelajaran.


Tak Perlukan Pil Kurus, ‘Eat Clean Diet’ Dah Cukup Memadai, Lagi Mantap!

Tanyalah mana-mana wanita pasti mengidamkan untuk kurus dan langsing.

Soalnya bukan hanya cantik sahaja yang dikejar tetapi apa yang lebih penting adalah sihat dan menjaga tubuh badan dengan sebaiknya. Bukan kata badan besar tak sihat tetapi lebih mudah terdedah kepada risiko pelbagai penyakit.

Tekanan untuk lebih cepat kurus buat ramai wanita berlumba untuk ambil pil kurus. Sebenarnya tak perlu pun, hanya perlukan sedikit kekuatan semangat dan daya tahan yang sabar untuk makan secara sihat. Eat Clean adalah jawapannya.

Jom contohi cara makan Puan Nora Karim ni yang dah pun berjaya kurus dengan amalan clean diet. Hebat. Motivasi untuk isteri-isteri  yang nak kurus!

Eat Clean: Makan Secara Sihat Dan Seimbang

Seingat saya sejak berhenti kerja dan jadi suri rumah sepenuh masa, waktu makan memang dah tak menentu. Sampai tak sedar badan makin berisi.

Makan ikut suka bila nak makan. Capai apa saja makanan asalkan boleh makan. Yang sedap masa tu mestilah biskut-biskut, roti-roti berkrim dan jajan-jajan (makanan ringan).

Kalau buka peti ais, boleh nampak betapa banyaknya makanan yang tidak berkhasiat. Antaranya Choki-choki, wafer, gula-gula, coklat, air kotak, air gas dan macam-macam lagilah.

Saya sebenarnya dah lama mencari informasi tentang eat clean dari buku mahupun internet. Tapi tidak pernah berhasil. Malah makin stress bila tengok angka penimbang.

Tapi sejak saya berjumpa coach serta team yang sangat supportive secara maya, semuanya lebih terkawal. Malah kebanyakan masa, angka penimbang makin menurun.

Kami disuruh makan lima kali sehari (dua daripadanya makan nasi atau roti), dengan portion yang betul. Ubah apa yang ada di dalam peti sejuk kepada buah-buahan dan sayur-sayuran serta yogurt dan susu segar.

Dalam tempoh dua bulan 15 hari, saya dapatkan bimbingan daripada mereka, saya berjaya turun 5.4 kg yang dulunya sukar untuk dicapai. (Malah dalam team saya ada yang dah hilang berbelas kilo)

Saya nak kongsikan dengan rakan-rakan, apa yang saya dapat sepanjang tempoh tersebut selain penurunan angka pada penimbang:

a) Mudah solat – alhamdulillah, saya sangat bersyukur dapat solat dengan lebih baik berbanding sebelum ini.

b) Parut jerawat beransur hilang – mereka yang kenal saya mesti tahu saya ada banyak parut jerawat yang susah nak hilang. Sejak makan secara sihat, parut dah mula hilang. Saya tak perasan pun, tapi ada yang tegur dan tanya saya pakai produk apa. ?

c) Peluh tidak berbau – ok ini memang malu sangat. Kalau berpeluh tu rasa macam lencun badan, lepas tu berbau pula tu. Tapi sejak makan secara sihat ni, saya berpeluh juga, tapi tidaklah lencun dan yang penting tak berbau dah. Taklah macam dulu bila berpeluh rasa tidak selesa dan malu.

d) Perut tak sempat lapar – disebabkan makan ikut waktu, lima kali sehari, perut tak sempat rasa lapar. Malah sentiasa rasa kenyang. Bila terasa kenyang, saya tak makanlah benda yang bukan-bukan macam sebelum ni. Biskut, roti krim dan jajan, jarang sangat dah makan.

e) Tidur yang lebih berkualiti – sebelum ni saya susah nak tidur. Kalau belum pukul 2 atau 3 pagi memang tak boleh tidur. Sejak makan secara sihat ni, jam 9 atau 9.30 dah mencari bantal. Bila dah tidur awal, esoknya bangun segar je rasa.

f) Saiz baju berubah – dulu saya pakai saiz 50-52. Alhamdulillah sekarang dah boleh pakai saiz 44-46. Baru ni beli baju raya macam tak percaya dah boleh pakai saiz 46. Seluar pun dah jahit tepi pinggang. ?

Saya baru bermula dan perjalanan diet saya masih jauh, tapi saya yakin, saya berada di track yang betul. Agak-agak tersasar, saya ada coach dan team yang sangat-sangat membantu.

Ilmu google search dan ilmu coaching sangat berbeza. Yang penting team diet yang saya join ni, tanpa sebarang produk kurus, sebaliknya makan secara sihat.

Sebenarnya malu nak share diet journey saya ni, tapi bila baca macam-macam kes yang berkaitan dengan produk kurus, rasanya saya perlu juga tulis untuk sama-sama sedar bahawa makan secara sihat adalah lebih baik untuk jangka masa panjang.

Moga perkongsian ini juga bermanfaat pada mereka yang sudi membaca.

*Ini bukan entri berbayar, tetapi perkongsian ikhlas dari hati supaya kita sama-sama sihat.*

Kredit: Nora Karim


“Kejap Je Dah 7 Tahun, Nanti Besar Baca Tau. Mama Sayang  Kakak.” Luahan Almy Nadia Buat Anak Sulung Bikin Sebak!

Datin Almy Nadia menitipkan doa dan ucapan bersempena ulang tahun kelahiran anak pertamanya, Nur Afrina Arianna yang kini genap 7 tahun.

Ibu kepada   empat cahaya mata yang juga isteri kesayangan Dato Fizz Fairuz ini memuatnaik ucapan tersebut menerusi akaun Instagram miliknya.

“Assalammualaikim good morning semua. Dear my twin nur afrina arianna Selamat hari jadi wahai anak mama, kejap ja rasanya dah 7 tahun.

“kakak nnt besar baca tau, mama sayang kakak sangat2 tau, mama sentiasa doakan kakak panjang umur,sentiasa dimurahkan rezeki.

“Menjadi anak yang solehah buat mama n papa dan menjadi kakak yang baik, menjadi contoh yang sempurna buat adik2 dan semua. Happy birthday nana mama very love u @fizzfairuzofficial,” ujar Almy lagi.

Sebagai ibu tiada doa lain selain berharap si anak Arianna atau lebih mesra dengan panggilan Nana itu menjadi seorang anak yang solehah dan kakak yang baik kepada adik-adiknya.

Sekadar makluman, Almy dan Fizz telah mendirikan rumah tangga bersama pada 26 April 2014.

Hasil perkongsian hidup, pasangan ini turut dikurniakan tiga orang cahaya mata yang lain bernama Nurr Afrina Aurora, 6, Nur Afrina Ayra, 4 dan Nur Afrina Aisyah yang baru sahaja dilahirkan pada Disember lalu.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Rupanya Memang Betul,Ada Seller Jual Plastik Balut Kereta Untuk Banjir!

Siapa sangka ketika dilanda bencana banjir, pelbagai harta benda musnah.

Menarik dengan perkongsia ini, seorang pengguna facebook berkongsi info bahawa ada plastik yang digunakan untuk balut kereta ketika banjir.

Namun keberkesanan pembalut berkenaan tidak diketahui berkesan atau tidak masih belum dinyatakan dengan jelas.

Nampak dah aritu org dok post suruh balut keta mcm ni, igtkan main2 ja.

Rupa-rupanya memang betul! Plastik balut keta ni memang ada jual dkt Shopee.

Lepas balut tu jgn lupa ikat mati tau, jgn ikat tepi pulak..

Sumber: Trezz Diya


“Pergilah Nak, Mak Reda Tak Perlu Lawan Lagi.” Ibu Bapa Kuarantin, Lihat Anak Hela Nafas Terakhir Dalam Telefon!

Kehilangan insan tersayang ibarat separuh jiwa kita turut dibawa pergi. Pilu rasa hati bila mana menatap sekujur badan yang kaku tidak lagi bernyawa. Saat memberi ciuman kali terakhir, hibanya tak mampu diungkap dengan kata-kata.

Namun, situasi ini mungkin tidak berlaku pada masa kini tatkala wabak covid-19 telah menular. Proses pengkebumian tidak lagi mampu dilaksanakan seperti sedia kala.

Walaupun kisah kematian ini tidak membabitkan pesakit  yang positif covid-19, namun apa yang dimuat naik cukup memilukan hati. Seorang lelaki meninggal dunia dan lebih menyedihkan bila mana ibu dan bapanya berada jauh dan hanya mampu melihat proses pengkebumian dilakukan menerusi video call sahaja.

Seorang nurse peribadi yang dikenali sebagai Sazriman berkongsi pengalaman sendiri  melihat insan menghembuskan nafas terakhir tanpa ibu bapa  disisi. Hanya adik arwah yang berada di sisi dari sakit sehingga ke saat akhirnya. Kisah itu dimuat naik di twitternya.

Keluarga duduk jauh

Pesakit nazak keluarga duduk jauh

Mak baik tapi selalu tak bernasib baik

Mak tak dapat balik sebab lockdown

Sakit tak boleh tidur, kena comfort dia

Adik sabar gila layan karenah abang dia

Sehari 5-6 kali mak nangis dalam phone

Last day, nampak tanda2 dia nak pergi

Mak mana yang kuat tengok anak bertarung nyawa

Mak dekat videocall , ayah dekat phone dia hembuskan nafas terakhir

mak ayah mampu tengok dan menangis dalam videocall

hargai masa bersama keluarga


Trip Perkhemahan Keluarga Ni Ke Kuala Mu Cipta Kenangan Menarik, Memang Happening!

Percutian secara perkhemahan bersama keluarga kini menjadi aktiviti rekreasi pilihan ramai. Bahkan tidak keterlaluan dikatakan aktiviti berkhemah atau camping adalah satu perkara yang wajib ada dalam senarai bagi seisi keluarga yang gemar dengan suasana alam semulajadi.

Berkongsi pengalaman dan keseronokan berkhemah, Puan Fatihah Ab bersama 14 ahli keluarganya ke Kuala Mu Sg Siput, Perak yang difahamkan telah pun melakukan perancangan rapi semenjak Oktober tahun lalu dan akhirnya berjaya menamatkan misi Trip Camping ke Pulau Desa Lestari, Pos Kuala Mu, Sg Siput bersama keluarga dengan jayanya pada 25-27 Feb yang lalu.

Ujarnya lagi meskipun sepanjang destinasi menuju ke lokasi dituju menemui pelbagai rintangan dan kesukaran, pun begitu seisi keluarganya tetap seronok dan nyata memberi kenangan dan pengalaman yang tersendiri sepanjang tempoh perkhemahan 3 hari 2 malam tersebut.

Untuk itu, ikuti coretan yang dikongsikan olehnya untuk info dan panduan bersama jika ada yang turut merancang untuk melakukan aktiviti perkhemahan di Pulau Desa Lestari.

Trip ke Pulau Desa Lestari, Pos Kuala Mu, Sg Siput. 25-27 Feb 2023

Singgah Lata Tengkoh, Penyell untuk tengok air terjun. Pergi balik kena hiking +-30 minit. Tapi apadehal, SIL hiking dengan pakai skirt je.

Lepas tu baru gerak masuk Kuala Mu. Sudah banyak baca review pasal difficulty jalan ni. Rupa-rupanya kereta sendiri hadap. Bayangkan dengan full load barang, jalan ke sana memang turun naik curam, tetiba bau hangit dah tak boleh gerak naik. Terpaksa la passenger semua turun nak kurangkan berat. Kena menapak sikit gais naik bukit.

Masa balik dah kurang load sikit dan tumpangkan sorang naik kereta lain. Tetap bau hangit tapi tak ada la langsung tak boleh gerak. Yang mabuk kenderaan, sila la makan ubat mabuk siap-siap. Confirm muntah kalau tak makan ubat.

Tapi puas hati bila sampai tengok view sangat cantik. Dapat la merasa juga sampai tempat ni walaupun susah. Mungkin first dan last datang sini.

Dekat sini banyak campsite tapi kitorang pilih Pulau Desa Lestari sebab tempat ni paling baru dan security lebih baik. Kebetulan dah ada tandas baru juga. Basic je tapi bersih.

Nak sampai Desa Lestari ni kena cross sungai. Kalau ada 4×4 boleh cross sungai. Kalau kereta biasa macam kitorang, boleh turunkan barang dekat jambatan. Nanti anak-anak buah CO tolong bawa barang. Yang datang sini wajib tempah makanan tradisi dorang tau. Sedap dan portion banyak. Sampai tak habis kitorang makan.

Ada 2 aliran sungai dekat sini. 1 dari Cameron, 1 dari Kelantan. Ada orang cakap sungai dari Cameron lagi sejuk. Tapi sebenarnya dua-dua sejuk macam ais. Cuaca pun siang ke malam ke tetap sejuk dan berangin. Tidur complete pakai jaket, stokin dan sleeping bag Suhu masa subuh 18°c. So malam-malam tu taktau la cecah berapa suhu dia tu.


Sibuk Macam Mana Pun Kerja, Kena Ajar Anak Isteri Solat Bersama, Bawa Mereka Ke Masjid. Ibu Ini Kongsikan Tip Didik Anak Lelaki Mencintai masjid

Menjadi ibu bapa pada zaman sekarang cukup mencabar. Melawan cakap, degil, balas belajar dan paling mencabar adalah ketagih gadget. Sementelah ibu bapa pula sibuk bekerja dan sering kesuntukan masa, kerja bertimbun.

Namun, jangan jadikan ia sebagai satu punca anda mengabaikan tanggung jawab pada anak-anak. Didik mereka dengan nilai-nilai murni dan sematkan di jiwa pegangan agama yang kuat supaya mereka tidak mudah terjerumus ke lembah hitam.

Bak kata pepatah melentur buluh biarlah dari rebungnya, justeru nak didik anak dengan  nilai agama kena didik sedari kecil lagi.

TIP MELATIH ANAK LELAKI CINTAKAN MASJID

” Mama, pakcik guard rumah kita tu harini jadi Imam. Pandai sangat dia mama ” Luqman excited bercerita.

“Luqman,

Dalam hidup ni, kerja apa pun kita, hebat mana pun kita, siapa pun kita, yang penting hubungan kita dengan Allah. Nanti dah besar, Luqman kena jadi Imam untuk keluarga Luqman tau. Sibuk macamana pun kerja, kena ajar anak isteri solat bersama.Bawa mereka ke Masjid tau.”

” baik mama,”

Aku mula bawa anak anak ke masjid pada usia Luqman 4 tahun. Sebelum tu agak sukar untuk aku ke masjid dengan kondisi lana yang mencabar. Agak mencabar sebenarnya. Tetapi jika dirutinkan mereka akan terbiasa InsyaAllah. Aku nak kongsikan sedikit tip bagaimana nak biasakan bawa anak, terutamanya anak lelaki bila ayah mereka tiada atau pulang lewat ke rumah kerana tuntutan kerja.

Zaman sekarang sangat mencabar kan? Akhlak anak anak zaman sekarang sangat merisaukan.

Allah
Allah
Allah

Kalau ikut logik akal, solat sajalah di rumah,asalkan solat kan? Cuma aku mahukan anak aku ni sentiasa cintakan masjid. Nak tunggu jadi buluh untuk cintakan memang susah dah nanti. Nak taknak aku kena usahakan juga buat dia. Aku fokus pada dia dalam cerita ni kerana kalau mak mak ni ke masjid, hal anak perempuan senang, tetapi bila tak ada ayah, pening sikit lah nak uruskan anak lelaki di ruang muslimin kan?

#1 BIASAKAN ANAK KECIL WAKTU KURANG JEMAAH.

Aku mula bawa anak anak waktu dhuha.Alhamdulillah Rezeki aku bekerja sendiri jadi agak mudah aku melatih mereka. Bagi yang bekerja, boleh cuba pada hari minggu.

Sebelum ke masjid dan surau, social story dahulu pada mereka bagaimana adab di masjid. Ajarkan mereka cara berwudhu, biasakan mereka solat jemaah di rumah. Ceritakan kenapa best pergi masjid, ganjaran untuk orang solat di masjid .

Waktu dhuha tu, bawa mereka explore masjid, mana tempat wudhu, mana ruang solat, mana tandas. Ajarkan mereka untuk solat dhuha dulu. Waktu ni kurang jemaah. Jadi tak menganggu jemaah lain InsyaAllah.

Bila anak dah terbiasa InsyaAllah lebih mudah untuk ajak berjemaah di Masjid atau Surau.

#2 BAWA ANAK KE MASJID/SURAU YANG SESUAI

Carilah surau atau masjid yang sesuai. Tak terlalu besar, mudah untuk kita monitor anak. Jika ayah mereka belum balik dari office, kita masih mudah untuk bawa anak.

Boleh tengok video yang aku share ni ok?

#3 CARI ORANG YANG BOLEH TENGOKKAN ANAK.

Macam Luqman ni sebab ada atuk level 5 ni aku selalu minta tengokkan Luqman. Kadang tu ada abang Indonesia yang selalu ke masjid, jadi abang tu sentiasa akan pastikan Luqman baik baik saja. Sampai habis solat abang tu tengokkan dia. Baik kan? Subhanallah, Allah hantar orang baik baik jagakan dia.

Teringat mula mula dulu waktu aku baru nak bawa Luqman. Luqman sebenarnya dah biasa surau ni sebab Ayah selalu bawa tapi bila sendiri tu aku kena la minta tolong kejap brother kat situ tengokkan dia ?

” Baru balik sekolah yer? Darjah berapa ni,” soal uncle yang aku kira umurnya 60 an.

” Anak saya 9 tahun. Boleh tolong tengokkan dia tak pakcik. Saya ada kat ruang muslimat, ayah dia tak ada harini, “

” InsyaAllah ok dia ni,” dia menjawab sambil usap kepala anak aku?

Part paling sebak setiap kali lepas solat. Lepas Luqman salam, mereka nak sangat usap kepala dia sambil tepuk bahu. Orang arab banyak buat begitu pada dia.

So anak aku ni lagi la bersemangat bila orang cakap dia bagus kan. Sebab dapat pahala 27 kali ganda banding 1 kan?memang la seronok?

#4 PERGI SOLAT AWAL WAKTU

Cuba untuk pergi awal waktu. Supaya anak kita tak berebut dengan orang lain waktu nak berwudhu dan untuk elakkan anak dari panik.

Biar dia bertenang tenang sikiit ?

Aku selalu pesan pada dia untuk duduk hujung sekali di dalam saf. Tetapi Alhamdulillah Jemaah sini tak halau budak duduk belakang???

#5 BERI PUJIAN PADA ANAK

Setiap kali lepas solat kau peluklah dia. Cakap Alhamdulillah dia berjaya lagi ke surau. Kau cakap la kau bangga dengan dia. Aku selalu cakap pada Luqman,

“InsyaAllah mama tak ada nanti Luqman sentiasa akan doakan mama sebab Luqman anak soleh. Luqman suka pergi surau. Mama bangga dengan Luqman,”

#6 JANGAN BERALASAN.

Tak ada figure ayah di dalam keluarga, atau ayah balik lewat pada hari bekerja bukan alasan untuk kita tidak bawa ke masjid. Mak mak, kita tak payah la bawak hari hari. Mungkin 3 kali seminggu pun dah cukup baik. Jika rasa sukar, gilirlah solat. Macam aku, waktu luqman dan aku solat berjemaah, lana jaga Mayraa sekejap. Kemudian lana pula solat. Mohon pada Allah supaya sentiasa beri jalan bagaimana nak bawa anak ke masjid. Dapat 1 waktu pun jadilah. Aku pun bawa Maghrib saja. Nak tunggu sampai Isya’ tu jenuh juga?

Ada anak kecil memang mencabar. Tetapi InsyaAllah kita usahakanlah untuk bawa. Mungkin mula-mula anak anak yang dah boleh berdikari solat dulu, kemudian abang kakak jaga pula adik mereka. Cuma memang kena begilir solat. Jangan sampai menggangu jemaah lain pula sebab anak kecil ni umur tengah nak explore semua benda.

Ada haritu mayraa gi goyang bahu opah mana tak tau dok solat,

” opah opah nak order apa, anya nak masak,” sambil dia buat buat nak tulis order. Tak kusyuk aku oi???

Tapi bila bergilir ni ok sikit lah. Dieorang layan adik main kat belakang?

Aku doakan urusan kita semua dipermudahkan untuk mendidik anak anak kita. Anak-anak kita ni amanah dari Allah dan Ia sebahagian dari ujian Allah.

Firman Allah SWT : “Harta benda dan anak-anak kamu hanyalah menjadi ujian dan di sisi Allah ada pahala yang besar.”
(QS. At-Taghabun, 64 : 15)

Sebagai ujian, kita bertanggungjawab pada amanah Allah ni.Orang yang malang ialah orang yang mempunyai banyak anak tetapi anak-anaknya tidak membawa kebaikan kepadanya di akhirat ?

Oklah, nanti aku kongsi lagi ya.

Salam sayang,

Syahirah Omar.


Sari Yanti Kacau Dodol Anak Pula Kata Slime. Bikin Netizen Terhibur!

Dodol kalau makan memang sedap, sekejap je boleh habis tapi untuk membuatnya memang tidak semua mampu melakukanya. Maklumlah prosesnya panjang, lagi-lagi ketika mengacau dodol yang telah likat. Diakui perlu kekuatan fizikal dan kesabaran yang tinggi, Silap haribulan boleh sakit pinggang pula jadinya.

Memandangkan proses membuat dodol agak sukar, dan memakan masa berjam-jam lamanya. Maka tidak hairanlah anak-anak kita zaman ini tidak pernah nampak kita buat dodol. Lain pula pengalaman kita ketika zaman kecil-kecil dulu, pernah juga sekali dua menolong nenek mengacau dodol untuk persiapan Hari Raya.

Pun begitu baru-baru ini, Sari Yanti ada memuat naik video di Instagramnya yang sedang mengacau dodol. Gayanya mengacau dodol begitu mahir, nampak tenang sahaja mengacau satu kawah besar dodol yang telah likat.

Tapi bukan itu sahaja yang menarik perhatian warganet, apa yang lebih lucu bila membaca caption yang ditulis oleh isteri kepada Jepsepahtu pelawak popular ini yang mengatakan anak-anaknya menyangka dodol tersebut adalah slime.

Apa tidaknya budak-budak sekarang semuanya pernah bermain slime, bila lihat keadaan dodol yang dikacau nampak likat dan tidak putus bila diangkat dengan senduk, tidak dinafikan macam sama.

“Jaga-jaga nanti anak buat main slime”-Netizen

Lantaran itu ada juga netizen yang berseloroh dengan meninggalkan komen kepada Sari Yanti agar berjaga-jaga bimbang nanti anak-anaknya ambil sorang sikit dodol tersebut untuk bermain slime.

Bukan itu sahaja ada juga yang mengusik katanya betapa kuatnya Sari Yanti mengacau dodol. Silap hari bulan terus sado pula lengannya. Malah ramai juga memuji betapa cantiknya Sari Yanti walaupun tampil ringkas sebegitu.


Nak Rumah Sentiasa Kemas Tapi Berbaloi Lagi Jimat, DIY Rak RM9.99 Sahaja Untuk Letakkan Kelengkapan Sekolah Anak!

Rumah kita yang pada waktu paginya kemas bukan main akan bertukar coraknya bila anak-anak dah kembali dari sekolah. Mulalah beg sekolah tersadai tepi sofa, botol air tertinggal atas meja dan tak kurang kasut sekolah salah parking.

Sesekali mungkin ibu masih boleh bertahan. Kalau hari-hari, ibu boleh bertukar jadi ‘singa’. Sebenarnya jika nak sentiasa rumah kemas mak-mak kenalah lebih kreatif. Sedikit usaha kreatif tapi boleh bentuk sikap anak-anak jadi lebih baik.

Bukan hanya murah tetapi cara ibu ini menyusun kesemua barang kelengkapan persekolahan anaknya di rak diy ini buat anak-anak tertarik. Paling penting nampak kemas dan tak pening kepala. Rumah pun sentiasa nampak cantik.

“Beli waktu ada offer ya. Kadang-kadang boleh dapat RM9.99 untuk 1 rak. Masa kami beli ada pelbagai warna. Oleh sebab nak perabot semua putih. Maka suami mengecat semula bagi warna putih. Kami tak paku pun rak ke dinding. Jadi
rak boleh diubah tempat jika perlu.

Setakat ni dah 2 tahun rak itu di bina. Masih kukuh seperti asal sebab ia agak berat. Cuma untuk anak-anak yang lasak. Mungkin boleh lekatkan rak pada dinding rumah.”

DIY Rak Putih

1. Cat semula rak untuk jadikan warna putih.

2. Pemasangan rak

3. Rak melintang lebih besar daripada rak di tepi-tepi sebab kami hendak letak beg anak-anak.

5. Besi penghubung antara 2 rak yang di tepi-tepi.(rak kiri n kanan). Beli di hardware.

6. Besi untuk menampung rak melintang. Letak di bawah rak melintang. Beli di hardware.

7. Tadddaaaa…hasilnya..

Selamat mencuba!

Sumber: Naqibah Nukma Abdullah


Elak Lakukan 5 Perkara Ini Jika Tidak Mahu Wajah Cepat Tua. Nombor 5  Paling Penting Kena Hati-Hati!

Tengok rupa nampak tua tapi usia masih muda. Pernah tak berlaku pada anda. Rasa ngeri kan? Sebenarnya proses penuaan berlaku pada semua kerana satu proses semula jadi, justeru, kita tak mampu nak elak. Cuma boleh lambatkan dengan cara yang betul.

Berikut 5 tabiat yang perlu dielakkan jika anda tidak mahu proses penuaan menjadi lebih cepat berbanding biasa:

1. Tidur Meniarap Muka Ditutup Bantal

Apabila kita selalu mengenakan tekanan ke atas kulit muka dengan bantal semasa tidur, ini akan menghasilkan trauma pada kulit muka. Apabila ada tekanan pada muka yang terhasil akibat geseran dengan sarung bantal, ini akan menghasilkan kedut akibat kolagen yang pecah.

Keupayaan kulit untuk memulihkan keanjalan wajah juga terhenti kerana peraliran darah tersekat akibat tekanan yang wujud pada wajah. Tidur dengan wajah tidak ditutup membantu mengelakkan masalah ini berterusan.

2. Suka Berdendam

Setiap hari kita akan berhadapan dengan tekanan yang datang dari pelbagai sudut. Ada kajian yang membuktikan wujudnya hubungan di antara kesihatan badan dengan orang yang pemaaf. Seseorang yang suka berdendam, akan meningkatkan sistem aktiviti saraf yang mengawal kebimbangan dan akan menggalakkan rembesan hormon kortisol.

Kortisol akan membuatkan penambahan berat, kenaikan tekanan darah, meninggikan kadar gula dalam darah dan meningkatkan risiko diabetis.

3. Berhenti Bersenam

Orang ramai selalu mengamalkan senaman dengan meletakkan sasaran tertentu. Apabila sasaran tercapai, kebanyakan mereka akan berhenti bersenam. Banyak penyelidikan sudah membuktikan dengan senaman yang berterusan, akan menurunkan kadar kortisol serta meningkatkan hormon seperti testosterone yang banyak memberi faedah pada individu.

Pihak American College of Sports Medicine menyarankan 30 minit diperuntukkan untuk aktiviti senaman setiap hari.

4. Suka Makanan Dan Minuman Bergula

Gula mempercepatkan kadar penuaan badan kita. Memakan gula berlebihan akan menyebabkan kerosakan pada kulit, seperti masalah jerawat dan kedut-kedut muka.

Apabila kita makan gula dan gula diproses oleh badan, ini akan menghasilkan molekul baru yang digelarkan AGE yang akan merosakkan fiver-fiver protein yang mengawal tahap keanjalan kulit.

5. Suka Berjaga Malam

Ketika remaja, berjaga malam memang menyeronokkan kerana kita mempunyai banyak masa untuk berseronok. Namun menjelang dewasa, berjaga pada waktu malam akan membuatkan kita kelihatan lebih tua daripada biasa. Apabila berjaga malam, kita akan kekurangan tidur yang cukup. Ini akan menjadikan mata kita kelihatan bengkak dan sembab. Kita akan kelihatan kurang bermaya dan kusam.

Sumber: Petua ibu


“Sejak Menjadi ‘Ibu’ Dan Bapa, Saya Belajar Dan Memahami Banyak Benda. Apa Yang Paling Penting Untuk Anak” – Shuib

Sudah setahun penyanyi terkenal Siti Sarah Raissudin meninggal dunia dan semestinya pemergiaan Sarah sangat meninggalkan kesan yang mendalam buat keluarga terutamanya suaminya, Shuib dan anak-anaknya yang masih kecil.

Sejak itu, Shuib bertindak sebagai ayah dan ibu  bagi anak-anak mereka. Ketabahannya menjaga anak-anak terutama yang anak bongsunya, Ayash Affan yang baru dilahirkan ketika itu menarik perhatian.

Acap kali digosipkan bercinta dengan beberapa wanita, Shuib akhirnnya menyatakan hatinya seperti dibuka kembali untuk mencari pasangan untuk dirinya dan ibu kepada anak-anaknya.

“Mereka selalu beritahu alangkah seronoknya jika ada ‘aunty’ yang boleh menemani mereka untuk berjalan-jalan dan sebagainya sebab itu mentua saya juga sering bersama mereka. “

Tambahnya, dia melihat dengan jelas bahawa anak-anak seperti memerlukan seseorang untuk menjaga mereka setelah kehilangan seorang ibu.

“Sejak menjadi ‘ibu’ dan bapa mereka ini saya belajar dan memahami banyak benda. Kalau dulu rasanya bila orang tanya bila hendak berumah tangga kembali tu saya sendiri tak tahu.”

Kalau dulu orang tanya bila nak berumah tangga semula, saya tiada jawapan. Tapi sekarang, saya nampak mungkin dah ada ke arah itu, tapi saya belum bersedia untuk berkongsi buat masa sekarang.

“Apa yang paling penting untuk anak-anak sebab misi seorang bapa ini hendak membesarkan anak-anak sebab nak bagi kasih sayang serta nak seimbangkan semua perkara.

“Jadi wanita itu biarlah yang ada sifat keibuan yang sangat tinggi untuk menyayangi anak-anak saya.

“Jadi kalau bakal isteri itu dah ada ciri-ciri itu pun sudah cukup. Kalau untuk saya mungkin kelebihan jika seseorang itu boleh faham saya dan kami serasi.

Shuib dilihat sebagai bapa contoh buat kita semua. Bukan senang untuk menjadi bapa dan ibu buat anak-anak yang masih kecil dan masih belum mengerti kehidupan dan sangat memerlukan perhatian.

Sumber : Gempak


Erti Kawan, Jelaskan Pada Anak & Peringatan Juga Untuk Diri Sendiri!

Hidup ini terlalu singkat untuk dihabiskan berkawan dengan orang-orang yang salah. Carilah sahabat- sahabat yang membuatkan diri kita menjadi lebih baik dan sekali gus semakin  dekat dengan Allah.

Malah kita juga sering mendengar orang dulu-dulu berpesan, katanya berkawan biarlah beribu, berkasih pula biarlah pada yang satu. Ada juga yang berkata, kawan sejati susah hendak ditemui. Begitu juga katanya, bukan semua orang kita boleh buat kawan.

Hal ini elok juga dikongsi kepada anak- anak agar mereka tidak tersilap memilih kawan, bimbang merosakkan diri.

Untuk itu, menarik juga untuk difahami perkongsian di akaun Fb Hajjah Rohana Saad.

BUKAN SEMUA ORANG KITA BOLEH BUAT KAWAN

Ada orang kata berkawan biar beribu, berkasih hanya satu. Ada juga yang kata kawan sejati susah nak di temui. Ada lain berkata kawan lain, sahabat lain. Ada juga kita jumpa kawan makan kawan kan?

Memang ada spesis insan yang pada dasarnya pijak semut tak mati. Depan kita kemain lembut, manis budi bicaranya. Belakang kita dialah raja segala setan yang bertopengkan manusia. Kawan boleh jadi lawan kita seandainya kita tersalah pilih kawan. Berkawanlah sampai berpuluh tahun sekalipun, tetapi seandainya kita tersalah langkah, kita akan habis! Kawan kita pun belum tentu membantu kita.

Hindari kawan yang mengajak kita membenci orang yang tak di sukai nya, kerana suatu hari ada satu pekara yang membuat dia tidak menyenangi kita. Dia akan mengajak orang lain pula membenci kita. Orang yang bersikap macam ini memang harus di jauhi. Dia menjadi jarum mencucuk orang dengan hasutan dan hasad dengki yang membuku di dadanya.

Ada juga kawan yang tak mampu simpan rahsia sendiri adalah orang yang takkan boleh simpan rahsia orang lain.. kalau benda yang tak sepatutnya dia boleh cerita dengan kita tak mustahil rahsia kita pun dia boleh share dengan orang lain. Hari ni mungkin dia kawan tapi akan datang belum tentu jadi kawan, kita kena sentiasa berpada pada dengan sesiapa saja.


“Dia Tetap Ayah Saya, Tiada Yang Dapat Ubah Hakikat Itu.” 4 Tahun Tidak Jumpa, Anak Terbuka Pintu Hati Bertemu To’ki!

Carik-carik bulu ayam, akhirnya bercantum juga. Demikian perumpamaan yang boleh diungkapkan dengan hubungan anak beranak yang sudah lama tidak bertemu.

Disebalik kontroversi yang melanda ayahnya, rupa-rupanya ada sinar buat mereka. Kisah keluarga ini cukup menyentuh hati, selepas mendengar nasihat pelbagai pihak, akhirnya anak kepada penyanyi, To’ki, Noor Hidayah terpanggil bertemu bapanya selepas sekian lama tidak bertemu.
Noor Hidayah, 27, atau mesra dengan sapaan Yaya berkata, mereka bertemu pada Jumaat lalu selepas kali terakhir bertemu ayahnya kira-kira empat tahun lalu.

“Awalnya, saya cukup terkesan dengan komen netizen, tetapi apabila direnung semula, teguran mereka memberi kesedaran. Walaupun macam mana pusingnya dunia, dia tetap ayah saya, tiada apa yang dapat mengubah hakikat itu.

“Alhamdulillah, berkat nasihat yang baik dan doa orang ramai, saya bertemu dengan ayah selepas empat tahun tidak berjumpa. Hubungan kami sekarang baik-baik sahaja, malah jujurnya, saya gembira hingga menitiskan air mata.

“Sememangnya setiap apa yang terjadi, ada hikmahnya. Disebabkan kisah tular, saya dapat berjumpa ayah,” katanya kepada BH Online.
Bercerita lanjut, Yaya bersama suami bertemu ayahnya pada Jumaat lalu, kemudiannya kembali membawa adik-adik yang lain pada hari berikutnya.

“Selepas kisah ayah tular, hati saya memang mahu bertemu ayah. Sebelum berjumpa, kami ada berbual di telefon. Apabila saya dan suami mahu keluar makan, kami mengajak ayah sekali pada Jumaat lalu.

“Esoknya, saya datang berjumpa ayah bersama adik-adik pula. Saya juga berkesempatan melihat rumah ayah dan kemudiannya, kami keluar makan bersama.

“Di restoran, kami berpeluang lihat ayah menyanyi secara ‘live’. Jujurnya, saya gembira, terubat rindu nak tengok ayah menyanyi. Bukan kami sahaja, malah ayah juga kelihatan gembira dapat bersatu semula dengan anak, cucu dan menantu,” kata ibu kepada dua orang anak lelaki itu.

To’ki turut memuat naik gambar perjumpaan bersama anak, cucu dan menantunya di laman Facebook. Bagaimanapun, anak sulungnya, tidak dapat bersama kerana mempunyai urusan lain pada saat terakhir. Perjumpaan itu turut disertai anak perempuan To’ki menerusi hasil perkahwinan kedua iaitu Nur Nilam Qaseh, 13.

Anak kedua daripada lima beradik itu turut meluahkan rasa syukur melihat ayahnya sudah mempunyai tempat tinggal selesa didiami bersama isteri baharu, Sharifah Fairuz Syed Yusof.

“Doa kami sememangnya mahu lihat ayah hidup selesa. Terima kasih kepada semua pihak yang membantu ayah.

“Melihat ayah bahagia bersama isterinya sekarang, kami juga gembira. Isterinya baik, melayan kami seperti keluarga sendiri ketika kami ke rumahnya,” katanya.
Mengulas mengenai ibunya, Yaya berkata, ibunya gembira melihat hubungan mereka kembali jernih.

“Ibu selalu berpesan tidak melupakan ayah. Dia, antara insan yang paling gembira melihat kami berjumpa ayah. Selepas ini, insya-Allah kami akan selalu berjumpa ayah.

“Selepas apa yang terjadi, kami adik beradik merasakan ayah layak untuk hidup gembira dan sekarang, kami mahu menggembirakan ayah,” katanya.

Terdahulu, Yaya mendakwa kali terakhir bertemu bapanya kira-kira empat tahun lalu ketika melangsungkan perkahwinan. Yaya mengeluarkan dakwaan selepas kisah kehidupan To’ki, 53, dan isterinya, Sharifah Fairuz, 48, yang tinggal dalam pondok di pinggir hutan di Batu 12, Gombak, tular, beberapa minggu lalu.

To’ki memiliki lima cahaya mata hasil daripada perkahwinan pertama. Anak sulungnya, Mohd Hafizi, 28, diikuti Noor Hidayah, 27, Noor Husna, 22, Noor Aishah, 21 dan Mohd Hairi Hanis, 18. Menerusi perkahwinan kedua bersama Nik Aida Mustapha dikurniakan Nur Nilam Qaseh.


“Demi Kesihatan Bayi Kami…” Mira Filzah Sedia SOP Di Majlis Aqiqah

Sejak pandemik, ibu bapa begitu prihatian mengenai kesihatan anak demi memastikan tiada jangkitan yang memudaratkan diri.

Biarpun kita melalui endemik, ibu bapa tidak pernah culas melakukan pengawasan kesihatan buat anak terutama bagi yang masih bayi.

Lantaran itu, tindakan pasangan romantis ini, pelakon dan pengacara popular, Mira Filzah dan suaminya Wan Emir Astar  menyenaraikan peraturan atau SOP yang ditetapkan kepada tetamu ketika mengadakan majlis aqiqah telah meraih perhatian ramai.

Ia bukan lain hanya bertujuan memastikan menjaga kesihatan dan keselamatan buat putera sulungnya itu.

Majlis yang diadakan secara tertutup buat anak sulungnya Wan Khair Amir yang baru berusia lima bulan telah diadakan baru-baru ini.

Menerusi satu perkongsian yang difahamkan di Instagram(IG) Story miliknya, terdapat satu kad yang menyenaraikan peraturan atau adab ketika berjumpa bayinya.

Peraturan yang ditulis dalam bahasa Inggeri itu antarannya melarang agar tetamu mencium bayinya, meminta izin mereka untuk menyentuh anaknya, mencuci tangan dan menjarakkan diri dari bayi jika tidak sihat.

Berikut antara SOP yang disenaraikan untuk memastikan kesejahteraan anak sulung pasangan ini.

Demi kesihatan bayi kami:
1. Tolong basuh tangan
2. Kami berbesar hati jika anda meminta izin dahulu sebelum menyentuh atau mendukung bayi
3. Tolong jangan cium bayi
4.Tolong jauhkan diri dari bayi jika anda sakit atau ada simptom tidak sihat
5, Teruma kasih atas keprihatinan anda

Untuk rekod, Mira Filzah, 29 dan Emir, 32, bernikah pada 3 September 2020 di Pusat Konvensyen Sime Darby di Bukit Kiara, Kuala Lumpur. Dikurniakan cahayamata sulung pada 10 Mei lalu.


Kehilangan Datuk, Remaja Usia 13 Tahun Hidup Terabai, Rupanya Warisi Rumah Pusaka

Berat mata memandang berat lagi memikul. Begitulah yang dilalui oleh remaja perempuan ini yang terabai hidupnya selama setahun.

Kisah duka dalam hidunya bermula apabila kehilangan datuknya pada usia 12 tahun. Lanjutnya selama setahun hingga 13 tahun, remaja itu hidup bersendirian.

Waris yang sepatutnya yang menjaganya tidak dapat menunaikan tanggungjawabnya sehingga dirinya di bawa ke sebuah tempat. Nasib baik cepat bertindak, remaja ini pergi membuat laporan di Balai Polis berdekatan.

Malah, paling mengejutkan rumah pusaka datuknya telah  meletakkan namanya sebagai pewaris.

Ikuti perkongsian beliau

Semalam …
Kak Pah dihubungi oleh IPD Kuala Muda. Sarjan Puan Nora dan team hendak turun bertemu Kak Pah utk menyelesaikan masalah seorang remaja yatim piatu yang berusia 13 tahun.

Sejak kecil dia dijaga oleh datuk dan nenek. Nenek pergi terlebih dahulu dan sejak itu , dia dijaga datuk. Setelah kematian datuk .. dia tinggal sendirian di rumah pusaka itu.
Selain arwah bapanya, datuk dan nenek mempunyai seorang lagi anak kandung lelaki dan seorang lagi anak angkat perempuan.
Tapi … bapa saudara kandung tidak dpt menjaga dia . Jadi … setelah datuk pergi, dia tinggal sendirian.

Setahun lamanya dia hidup sendiri. Bayangkan … dlm usia 12 tahun .. dia hidup sendiri sehinggalah ke usia 13 thn. Sebulan yg lalu .. dia dibawa keluar oleh ibu saudara angkatnya dari Melaka dan dibawa ke sana.

Pada awalnya .. dia sangka ibu saudara angkat hendak menjaga dia tapi rupanya di dihantar ke satu tempat dan dia tidak disekolahkan spt yg dijanjikan.
Sebulan di tempat tersebut .. dia keluar dan pergi ke balai polis.Polislah yang membeli tiket bas yg membawa dia pulang ke Sg Petani. Sebaik sampai di Sg Petani .. tentulah dia menuju ke rumah pusaka tinggalan datuknya.

Malangnya rumah tersebut telah disewakan kepada warga Indonesia.
Dia memaklumkan tentang keadaan dia kepada bapa saudara kandungnya.
Bapa saudara kandungnya mengurus dan menyewa sebuah homestay utk dia tinggal selama seminggu.

Bapa saudaranya tidak dpt datang bertemu dia kerana berada di Brunai.
Seminggu di homestay … dia dihalau keluar kerana tempoh sewaan telah berkahir.
Sekali lagi dia datang ke balai polis kerana tiada hala tuju dan tempat tinggal.
Begitulah cerita yg dimaklumkan kepada Kak Pah …

“ Hairan .. mcm mana budak semuda dia boleh survive sendiri selama setahun. Boleh terfikir hendak ke balai utk meminta bantuan … “
Itu menjadi tanda tanya Kak Pah dan PDRM sendiri …
“ Tok wan saya dulu pencen polis … “
Tercengang kami semua …
“ Ooo patutlah … “

Setelah berkahir sessi soal jawab … dia membawa PDRM dan Kak Pah ke rumah pusakanya. Sangka kami … rumah kos rendah atau rumah kampung saja.
Namun demi sampai saja ke rumah itu .. kami terkejut melihat rumah yg cantik itu dibiarkan terbuka pintunya manakala pagar pula berkunci.
Barangkali .. penyewa telah berpindah sebaik dia menghubungi bapa saudaranya seminggu yg lalu.

Melihat ada polis di depan rumah .. jiran sebelah, seorang lelaki cina lanjut usia keluar dan mendatangi kami ..
“ Uncle .. kenal dak dia ? “
“ Kenal laaa .. Dia duduk sini dulu sama dia punya datuk ! “
Setelah identiti pertamanya disahkan, seorang anggota memanjat pagar dan mengumpil mangga.
Kami pun masuk ke dalam rumah yang dulunya cantik tapi kini terbiar usang.
Rumah itu kosong tanpa sebarang perabot lagi. Hanya sampah-sampah tinggalan penyewa indonesia.

Kami menemui beberapa maklumat penting di sana …
“ Ni gambar arwah tok wan saya ! “
Dia menghulurkan sebuah frem gambar. Dan saja menatap gambar tersebut .. maka terbongkarlah satu lagi pengesahan identitinya …
“ Datuk dia bukan polis biasa ni …. “
Yaa .. menatap gambar itu, datuknya mmg bukan polis biasa. Lalu ..kami menemui satu lagi kunci tentang ttg identitinya…
Dia juga menguasai lima bahasa. Cina, pakistan, india, melayu dan inggeris. Sayangnya .. hidupnya berubah setelah kematian datuk dan neneknya.
Berdarah kacukan .. mungkin itu salah satu punca mengapa tiada yg menjaga dia.
Kami temui juga paspot antarabangsanya yg mana dia pernah terbang ke India.
Kesimpulannya .. anak ini asalnya dulu hidup senang. Datang dari keluarga yg berada. Tapi kematian datuk dan nenek menyebabkan dia sebatang kara.
Buat sementara .. dia ditempatkan di bawah jagaan Kak Pah sementara menunggu kedatangan bapa saudaranya utk menjawab segala persoalan yg timbul ttg dia

UPDATE TERKINI: Kini ditempatkan di Tahfiz

“Hasil rundingan antara waris, PDRM dan Kak Pah sendiri … semua sepakat menempatkan dia di sebuah tahfiz.”

Kisah dia yang tular itu akhirnya membawa kepada satu penyelesaian yg baik kepada semua pihak. Hasil rundingan antara waris, PDRM dan Kak Pah sendiri … semua sepakat menempatkan dia di sebuah tahfiz.

Semua ini demi keselamatan dan masa depannya yg sudah ”biasa” menjalani hidup sbg org dewasa sendirian. Hakikatnya .. tiada siapa pun yg bersalah dalam hakiyat hidupnya terutamanya bapa saudara melainkan semuanya menjadi mangsa keadaan.

Kasih sayang yg berlebihan ketika kecil dan kehilangan kasih sayang dalam usia yg masih mentah meruapakan salah satu faktor utama mengapa ini semua terjadi.
Alhamdulillah .. dia kini selamat di Tahfiz dan mula bergaul dgn rakan sebaya.
Kata Ustaz.

“Allah telah susun dgn cantik. Allah hantar dia kepada kita sbg satu amanah utk memberi hidup baru buat dia. Dia masih mentah .. kalau sudah berumur, tambah susah utk dididik. Allah sayang dia … Allah uji kita .. “
Sama-samalah kita doakan agar dia menjadi insan yg cemerlang di dunia dan akhirat kelak .


“Doa La Yang Baik-Baik” Isteri Abang Viva Buka Mulut Isu Dakwa Rumah Tangga ‘Goyah’!

Tiada angin tiada ribut tiba-tiba muncul ura-ura bahawa sukarelawan popular iaitu Azwan Omar atau lebih mesra dengan sapaan Abang Viva ada masalah dalam rumah tangga susulan tindakannya memuat naik status seakan memberi bayangan dirinya dalam keadaan bersedih.

Status berkenaan telah menimbulkan tanda tanya orang ramai sekaligus terdapat beberapa blogger tempatan yang mengeluarkan artikel dengan mengaitkan status sedih itu dengan rumah tangganya.

Susulan itu, isteri kepada Abang Viva yang dikenali sebagai Eva Noza Zakaria tampil menafikan dakwaan dan spekulasi mengatakan rumah tangga mereka sudah berakhir.

Menurut Eva, dia enggan mengambil tindakan undang-undang terhadap blog yang menulis artikel sebegitu, namun berharap semua pihak tidak mengeluarkan cerita yang tidak sahih tanpa usul periksa.

“Berkenaan dengan story ini, sebenarnya dah lama tapi saya tak tahu kenapa sampai hari ini orang masih tanya benda yang sama. Kenapa saya tidak saman, kenapa kami tidak saman?

“Rasanya benda ini mula-mula nampak macam kecil tapi hopefully la saya harap pihak-pihak yang mengeluarkan cerita sebegini, sedar akan kesahihan setiap cerita yang dikeluarkan.

“Tak perlulah benda kecil, nak saman. Kenapa saya rasa benda ini kecil? Sebab saya rasa mungkin salah faham, dan yang keduanya di petikan-petikan daripada sesetengah blog atau page.” katanya dalam sebuah video di laman Tiktoknya.

Sementara itu, Eva turut berharap pihak berkenaan dapat menurunkan artikel tersebut sebelum menimbulkan lagi salah faham orang ramai.

“Saya malas nak besar-besarkan cerita ini, saya harap sangat mereka yang post berkenaan story yang tidak benar ini, sila turunkan posting anda sebelum orang lain salah faham.

“Sebelum fitnah ini berleluasa, kalau boleh post la benda berfaedah dan doa la yang baik-baik. Insya-Allah.” tambahnya.

Terdahulu, sukarelawan terkenal dengan misi banjir itu memuat naik status di TikTok dengan mengucapkan terima kasih kepada individu yang dikatakan telah ‘berjaya’ memporak perandakan rumah tangganya.

Untuk rekod, Abang Viva selamat mendirikan rumah tangga dengan Eva Noza pada 14 Oktober tahun lalu.

Sekitar April lalu, isteri kepada Abang Viva itu mendedahkan dia pernah keguguran dan berharap orang ramai dapat mendoakan yang terbaik untuk dirinya dan keluarga.


Tak Sangka Jumpa Batu Permata RM400 Juta Belakang Rumah, Rezeki Jadi Jutawan Segera!

Siapa sangka belakang rumah rupanya ada harta karun bernilai RM400 juta! Sebagaimana laporan pihak berkuasa Sri Lanka mengatakan batu permata terbesar di dunia telah dijumpai di halaman belakang rumah secara tidak sengaja.

Para pakar mengatakan batu itu, yang berwarna biru pucat, dianggarkan bernilai hingga $ 100 juta atau sekitar RM450 juta di pasaran antarabangsa. Batu ini dikatakan mempunyai berat sekitar 510 kilogram atau 2.5 juta karat dan diberi nama “Serendipity Sapphire”.

Pemilik batu itu, Gamage yang merupakan peniaga permata generasi ketiga berkata kepada BBC, individu yang menggali perigi memberitahunya tentang penemuan beberapa batu yang ganjil.

Bagaimana pun pemilik batu itu enggan mendedahkan lokasi tempat batu itu dijumpai atas alasan keselamatan.

Katanya lagi, memberi tahu pihak berkuasa mengenai penemuan itu, tetapi memerlukan lebih dari setahun untuk membersihkan batu itu dari lumpur dan kotoran lain sebelum mereka dapat menganalisis dan mengesahkannya.

Tahukah anda, Sri Lanka pula adalah antara pengeksport terbesar bagi batu nilam dan permata berharga yang lain. Tahun lalu, negara itu memperoleh sekitar setengah bilion dolar melalui eksport permata, berlian dan barang kemas.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Malam Ni Terawih Rumah Mama Ye.” Warganet Puji Cara Dato Vida Santuni Anak Tahfiz.

SAHAM AKHIRAT SAYA · Jarang jarang saya tunjuk anak anak tahfiz saya. dah makin membesar semuanya . Tiada Yuran. Semua saya tanggung. Tiap malam datang rumah saya untuk solat tarawih sama sama.

Sumber: Instagram Datoserivida


Orang Tua Dulu Cakap Begitu Tapi Ibu Ayah Zaman Sekarang, Begini Pula Katanya!

Melihat daripada aspek keibubapaan, tentunya cara didikan dan pendekatan orang dulu-dulu untuk membentuk keperibadian anak-anak berbeza pandangannya dengan ibu ayah hari ini.

Pun begitu, sama ada kita sedar atau tidak perbezaan pandangan tersebut cukup berbeza dan ini disenaraikan oleh saudara Najmi Nawawi untuk dijadikan panduan bersama.

Ini perkongsiannya.

Orang dulu vs Orang sekarang

Kata orang dulu (1) :
“Anak sekarang rapat dengan ayah kan. Zaman dulu rapat dengan ibu sahaja.”

Jawab orang sekarang (1) :
“Tak, anak rapat dengan kedua-dua ibu dan ayah. Cuma favaurite person itu bertukar-tukar.”

Kata orang dulu (2) :
“Kakak gosokkan baju abang dan adik. Diorang tak pandai gosok tu.”

Jawab orang sekarang (2) :
“Tak, orang lelaki pun boleh gosok baju mereka sendiri.”

Kata orang dulu (3) :
“Senanglah ada anak perempuan, boleh bantu masak-masak.”

Jawab orang sekarang (3) :
“Tak, orang lelaki pun boleh memasak juga.”

Kata orang dulu (4) :
“Isteri solehah buat semua benda untuk pastikan suami gembira.”

Jawab orang sekarang (4) :
“Tak, suami isteri yang soleh dan solehah sama-sama buat semua benda untuk masing-masing gembira.”

Kata orang dulu (5) :
“Untunglah ada orang rumah, rumah kau mesti terurus.”

Jawab orang sekarang (5) :
“Tak, kalau tiada orang rumah pun. Rumah aku tetap terurus.”

Kata orang dulu (6) :
“Jadi suri rumah, kerja menghabiskan duit laki dia la tu.”

Jawab orang sekarang (6) :
“Tak, tapi kalau dia nak habiskan pun apa salah dia. Ada hak untuk dia dalam bahagian nafkah. Suami dia, bukan suami orang.”

Kata orang dulu (7) :
“Anak biar ramai, supaya kita ramaikan orang islam.”

Jawab orang sekarang (7) :
“Tak, ramai itu maksudnya yang berkualiti bukan sekadar kuantiti. Tak guna ramai kalau jadi buih-buih di lautan sahaja.”

Kata orang dulu (8) :
“Kena nasi kangkang la tu, duduk ikut telunjuk isteri sahaja.”

Kata orang sekarang (8) :
“Tak, islam kan ajar kita hormati pasangan. Termasuk pandangan dan pendapat, segalanya keputusan bersama.”

Kata orang dulu (9) :
“Kau itu perempuan kena bangun awal, abang kau itu lelaki. Tak apalah dia nak lambat pun.”

Jawab orang sekarang (9) :
“Tak, orang lelaki atau perempuan, tak kisah. Dua-dua bagus bangun awal.”

Kata orang dulu (10) :
“Nanti nak kahwin kan, orang perempuan kena la pandai masak, basuh pinggan, basuh baju, lipat kain dan semua.”

Jawab orang sekarang (10) :
“Tak, sama sahaja lelaki dan perempuan. Bahkan keutamaan perlu diberi kepada lelaki kerana dia akan memimpin keluarga.”

Kata orang dulu (11) :
“Anak perempuan kena banyak beli mainan pinggan mangkuk, main masak-masak. Anak lelaki tak boleh. Malulah kalau anak lelaki main masak-masak.”

Jawab orang sekarang (11) :
“Tak, anak lelaki pun tak salah beli mainan masak-masak. Jangan letak label permainan memasak untuk perempuan sahaja.”

Kata orang dulu (12) :
“Orang perempuan kena jaga aurat sempurna. Nanti orang lelaki tengok.

Kata orang sekarang (12) :
“Tak, orang lelaki kena tunduk pandangan. Orang perempuan jaga aurat. Sama-sama, bukan semua perempuan sahaja.”

Kata orang dulu (13) :
“Malulah anak lelaki nangis. Macam perempuan.”

Jawab orang sekarang (13) :
“Tak, biarlah anak lelaki menangis. Jangan keraskan hati mereka. Ingatlah hati keras akan membawa kepada ego yang tinggi melangit. Sikap sombong.”

p/s: Begitulah. Budaya yang telah lama sebati dalam masyarakat yang pastinya sukar untuk diubah.


Penat Atau Tidak, Ada Masa Atau Tidak, Tapi 4 Cerita Anak Ini Wajib Ibu Bapa Dengar.

Kesibukan dengan urusan kerja dan rumah tangga kadangkala membuatkan kita lalai seketika terhadap benda penting iaitu berbual dengan anak-anak, mengambil tahu apa yang berlaku di sekeliling mereka dan sebagainya.

Namun, acapkali perkara ini tidak berlangsung dengan baik, biarpun mungkin anak begitu teruja untuk bercerita, dek kerana penat atau mungkin mahu membereskan kerja yang belum siap menyebabkan ibu bapa mengabaikan apa yang ingin anak sampaikan.

Bila anak-anak dah pandai bercakap, semua benda dia nak cerita. Teman sembang dia yang pertama kita lah, mak dan ayah dia.

Untuk membina hubungan baik dengan anak, ibu bapa kena jadi pendengar setia dan sekali gus menjadi kawan baik anak sehingga dewasa. Bagaimana caranya?

Macam saya sendiri, 4 orang perempuan. Semua jenis bercakap ya ampun macam bertih jagung. Pung pang pung pang daripada bangun awal pagi sampai lah tidur malam nanti. Kahkah.

Meriah, memang meriah. Dan kita sebagai ibu bapa kena layan dan jadi pendengar. Daripada banyak perkara yang anak-anak cerita, ini yang wajib kita bagi tumpuan.

Ini untuk anak yang dah mula bersekolah ya.

1. Tentang kawan-kawan.

Bila anak-anak bercerita tentang kawan-kawan, dia akan jadi cerita yang sangat bersungguh-sungguh. Kalau sampai level menyembur air liur tu, masa cerita pasal kawan-kawan ni lah. Kahkah. Geram je aku.

Baik, berbalik ke cerita tentang kawan tadi. Hal ni penting sebab kita nak kena tahu dengan siapa anak kita berkawan. Dan macam mana cara mereka berkawan.

Anak kecil memang seorang yang sangat jujur. Cerita yang dia sampaikan adalah sangat jauh daripada kesangsian.

Maka kalau ada cerita yang negatif contohnya tentang perkataan mencarut dan lucah yang kawan-kawan dia biasa guna, gambar atau video yang tidak elok diajak tonton bersama atau boleh jadi kelakuan kawan suka menyentuh dan memegang pada anggota badan yang tidak patut, itu perlu kita ambil perhatian.

Sebab pada anak-anak yang masih kecil sekitar umur 4-7 tahun, kadang-kadang ada perkara sentitif yang pada mereka itu cuma permainan dan tidak serius. Jadi tanggungjawab kita untuk betulkan jika ada berlaku.

Antara cerita tentang kawan yang agak femes, bila ada kawan suka ke kawan yang lain. Umur baru 8-9 tahun, tapi dah sembang kawan ni nak kahwin dengan kawan tu. Nanti nak tulis surat cinta semua.

Hal ini kena tegas. Bagitahu itu bukan sesuatu yang dibuat main dan beritahu juga, untuk umur sekarang berbuat macam itu adalah salah.

Namun kalau cerita yang baik-baik tentang kawan mereka, kita berikan galakan. Ajak kawan datang rumah pun tak apa, untuk kita kenal kawan anak-anak.

2. Cerita cikgu mereka.

Antara topik yang menjadi kesukaan anak-anak adalah tentang cikgu dia. Sekali pun dia cuma ada seorang cikgu di sekolah, mesti ada cerita tentang cikgu itu hari-hari.

Maka dengarlah. Supaya kita pun boleh kenal dengan cikgu anak-anak kita. Jadi kalau ada kaedah yang cikgu guna menjadikan anak kita mudah belajar, kita boleh tiru dan ikut kaedah yang sama di rumah.

3. Cerita apa yang dia belajar.

Ini juga sangat penting. Dan sebenarnya menjadikan keperluan bagi kita untuk bertanyakan soalan ini kepada anak-anak setiap kali balik dari sekolah;

“Belajar apa tadi di sekolah?”

Selain memang kita nak tahu apa mereka belajar, untuk mudah kita bantu ulang kaji dan buat kerja rumah, kita nak mereka recall balik apa yang dah mereka belajar.

Kalau anak dapat jawab dengan baik, kita dah bantu mereka ulang ingat dan tambah faham tentang pelajaran di sekolah. Kan bagus begitu.

4. Bila dia mengadu sakit.

Hal mengadu sakit ni, boleh jadi betul-betul sakit atau sengaja nak kita bagi perhatian. Dua dua keadaan kita kena jadi pendengar yang baik.

Kalau sakit betul, untuk kita bertindak carikan ubat. Kalau jenis buat-buat pun masih kita kena dengar. Supaya anak tahu, dia ada tempat untuk mengadu.

Kawan kawan yang baik, banyak berlaku bila anak-anak kurang mendapat perhatian di rumah, mereka akan cari perhatian lain di luar rumah. Paling dekat kawan-kawan mereka.

Sebab tu kita biasa tengok anak-anak tak berterus terang dengan ibu bapa. Sebab mereka tak rasa selesa bercerita dengan ibu bapa sendiri. Iyalah dah daripada kecil tak semua cerita mereka kita dengar. Kan?

Maka mulai hari ini kita penat atau tidak, punya masa atau tidak, wujudkan masa untuk kita dengar cerita anak-anak.

Walau pun cerita mereka nampak remeh dan tak matang, namun telinga yang kita pinjamkan untuk mereka, mata yang kita halakan buat mereka, senyum dan tawa yang kita hadiahkan buat respon kepada cerita mereka adalah suatu yang sangat istimewa.

Percayalah. Kita akan tetap menjadi kawan baik buat anak-anak sampai mereka dewasa nanti. Jika daripada sekarang kita menjadi pendengar yang paling setia.

Sekian.

Firdaus Mokhtar,
Sikit lagi Ameenah pula nak bercerita macam-macam.


Sebak! Lisa Surihani Imbau Saat Akhir Bersama Ayah “Dont Worry, You’re Gonna Be My Wali”

Kehilangan orang tersayang sememangnya meruntun juga, terutamanya orang itu merupakan seorang ayah dan wali utama dalam hidup kita. Meskipun sudah bertahun-tahun pemergiannya, perasaan kehilangan itu sentiasa segar di minda.

Itulah yang dikongsikan oleh pelakon Datin Lisa Surihani dalam program ‘Next To Neelofa 2’ baru-baru ini yang berkongsi detik pemergian bapa yang tersayang di sampingnya sekitar 14 tahun lalu.

Bermula dengan sakit yang tidak tahu puncanya, setelah setahun Mohamed Mahbob didapati terdapat sesuatu pada hatinya.

” Dia tak sihat dalam setahun macam tu, masuk keluar klinik hospital tak dapat detect kenapa, sampailah pergi ke hospital Putrajaya, then daripada situ doktor kata mereka dapati ada sesuatu pada liver. Tetapi perlu transfer ke hospital lain yang ada pakar.” katanya dalam program tersebut.

Setelah itu, ayah kepada pelakon filem ‘Istanbul Aku Datang’ ini memilih untuk tinggal di rumah satu-satunya adik dia dan memilih untuk tidak menjalani rawatan kemoterapi.

Hinggalah tarikh 31 Oktober 2008, Datin Lisa yang baru selesai photoshoot dimaklumkan bahawa ayahnya sudah tercungap-cungap. Sebaik di rumah, kepulangannya seolah-olah amat dinantikan Allahyarham.

“Saya rasa sangat-sangat bersyukur Allah susunkan supaya saya dapat bersama dengan arwah waktu tu. Saya baru lepas photoshoot, one of my abang call kata daddy tengah cungap-cungap.

“Bila saya sampai rumah, daddy masa tu tengah duduk, dia cakap ‘now i can baring’. So saya angkat dia, kali ni berat gila, rupanya dia tengah nazak i didnt know tapi perasan dia kerap pandang ke atas” tambahnya.

Sambil berkongsi tahap kesihatannya yang sudah baik, Allahyarham turut diyakinkan bakal menjadi wali pada hari nikahnya nanti. Namun begitu, Datin Lisa Surihani akur pemergian ayahnya selepas tiba-tiba berhenti zikir.

“Daddy, dont worry daddy, you’re gonna be my wali, he just smile. At one point, he just stop, mata dia macam tu sahaja, masa that point honestly i rasa blackout sekejap and bila i sedar he didnt move anymore, i just said daddy if you want to sleep just close your eye” Lisa imbas kembali saat ayahnya menghembuskan nafas terakhir.

Mendengar setiap butir bicara yang diungkapkan isteri Datuk Yusry tersebut, benar-benar menyentuh hati netizen. Bahkan ada yang merasakan betapa beruntungnya beliau, kerana ada kenangan membaca Yasin serta zikir bersama hingga bapanya menghembuskan nafas terakhir.


“Isteri Saya Menjerit Sakit…”-Aliff Syukri Risau Keadaan Isteri & Kandungan, Mohon Doa!

Suami mana yang tidak bimbang bila isteri yang sedang mengandung tiba-tiba berlaku pendarahan dan mengadu menanggung kesakitan. Bukan sahaja berasa kasihan dengan keadaan isteri yang menanggung kesakitan, malah keselamatan bayi dalam kandungan juga menimbulkan kerisauan.

Begitulah saat getir yang dirasai oleh usahawan terkenal, Datuk Seri Aliff Syukri apabila berdepan dengan ujian mendapati isterinya Datin Shahida yang kini hamil empat bulan terpaksa dikejarkan ke hospital selepas mengalami komplikasi pendarahan teruk.

Khabar mengejutkan ini dimaklumkan sendiri oleh Datuk Aliff melalui hantaran video di akaun instagramnya.

Menurutnya, berkongsi dengan apa yang dia rasakan ketika berdepan situasi  ketika terdengar isteri menjerit menaggung kesakitan akibat pendarahan, Datuk Aliff akui merasa sangat terkejut, takut, sedih dan mohon didoakan kesejahteraan untuk isteri dan bayi dalam kendungan.

“Awak saya sedih. Doakan semuanya selamat. Masa ni semua jadi kelam kabut. Sepanjang perjalanan wife saya mengalami pendarahan teruk.

“Alhamdulillah doktor dah scan kata baby masih ok, denyutan jantung pun ok, cuma isteri saya kena baring je dan rest untuk 3-5 bulan sebab akan bahaya untuk ibu dan baby, sampai la uri naik semula,”jelasnya.

Dalam pada itu, bapa kepada lima orang cahayamata ini memohon warganet untuk mendoakan kesejahteraan isterinya.

“Doakan semuanya dipermudahkan. Siapa ada pengalaman macam ni cer sharekan pengalaman korang.

“Sepatutnya minggu ini saya ada event perasmian koleksi telekung dan tudung @as.hijabofficial tapi sebab @shahidaadherb mengalami pendarahan saya terpaksa lancarkan secara online sahaja. InsyaAllah dah sehat nanti kita rasmikan di butik Nu Central KL.

Meninjau di ruangan komen warganet terkejut berita yang  dikongsikan oleh Datuk Aliff Syukri selain itu turut memberikan kata-kata semangat dan doa buat Datin Shida dan kandungannya.


“Selamat Pengantin Baru Puteriku.” Hanya 3 Minggu Plan, Zulkifli Ismail Titip Syukur Majlis Nikah Anak Lancar!

Wajahnya sering menghiasi kaca TV menerusi drama sejak dahulu lagi, pemilik nama   Zulkifli Ismail ini sememangnya cukup berbakat dalam dunia lakonan.

Jika segelintir artis memilih untuk tidak berkongsi kisah berkenaan keluarga, Berbeza dengan pelakon senior ini.

Sebelum ini, Zulkifli berkongsikan perihal kejayaan anak perempuannya, Zulfati Izazi yang berjaya mendapatkan PhD di Pusat Bahasa, Literasi dan Terjemahan Universiti Sains Malaysia dan membawa gelaran Dr.

Terbaru, dia memuatnaik khabar gembira apabila anak gadisnya itu selamat diijabkabulkan.Menurut Zulkifli, anak perempuannya itu mendapat tawaran sebagai pengajar di Hankuk University of Foreign Studies.

Setelah setahun tidak bertemu, Zulfati kembali ke Malaysia awal Januari yang lalu dan pada 29 Januari lepas telah melangsungkan pernikahannya.

Dalam perkongsian menerusi akaun Instagramnya,  Zulkifli memuatnaik beberapa keping gambar sepanjang majlis ringkas di Masjid Negara.

Menurutnya, majlis pernikahan hanya dihadiri keluarga terdekat, Zulkifli memaklumkan mereka merancang majlis ini hanya dalam tempoh 3 minggu.

Walau bagaimanapun, Zulkifli menitipkan ucapan syukur kerana majlis pernikahan puterinya ini berjalan dengan lancar.

Dalam masa yang sama, dia turut memohon maaf kerana tidak dapat membuat sebarang majlis lagi kerana Zulfati perlu kembali ke Korea pada 1 Februari.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Cikgu Ni Pesan, Tak Perlu Begini Dalam Group WhatsApp Sekolah Anak!

Umumnya group whatApps sekolah anak-anak kita diwujudkan oleh guru-guru untuk memudahkan komunikasi dan penyebaran maklumat kepada ibu bapa.

Namun apa yang sering terjadi, sebaliknya pula hingga membuatkan macam-macam perkara dan benda yang tidak sepatutnya ada dalam group whatapps tersebut.

Hal ini membuatkan seorang guru menyenaraikan antara tindakan atau benda-benda yang sering terjadi di dalam group whatapps sekolah anak-anak. Diharapkan hal tersebut tidak berulang lagi.

Nak tahu apakah itu, ini listnya.

8 BENDA JANGAN BUAT DALAM GROUP WASAP SEKOLAH ANAK.

1. Jangan tanya soalan bodoh. Serius, banyak soalan sebenarnya tidak layak ditanya.

“Cikgu, dalam jadual esok ada PJK. Jadi anak saya kena pakai baju PJ?”

Geram je aku nak jawab, “Tak lah. Pakai baju raya.”

“Cikgu, esok ada Seni. Kena bawa pensel warna la kan?”

“Cikgu, mana nak beli seluar track sekolah?”

Allahu, soalan-soalan begini penuh dalam group wasap kelas. Soalan yang tak perlu pun ditanya, guna logik akal cukup lah.

Takkan nak beli seluar track sekolah anak kena pergi kantin?

2. Soalan berulang-ulang.

“Cikgu, anak saya kata esok ada sambutan hari kemerdekaan. Kena pakai baju Melayu tapi kasut sekolah. Betul ke?”

“Betul. Dah bagi pun surat edaran. So, esok pakai baju Kebangsaan tapi kasut sekolah ya semua.”

Lepas je cikgu jawab, soalan yang sama dan hampir sama berderet masuk dari 34 parent lain.

Baca la juga diskusi yang orang tengah bincang bang. Kau main terjah je tanya benda sama. Sakit jiwa cikgu nak menjawabnya.

3. Memaksa cikgu menjawab segera.

“Cikgu, bla… Bla… Bla…”

Dua minit belum reply, dia terus memanggil-manggil dalam group.

“Cikguuuuu! Jawab lah”

Paling geram, dia akan misscall berkali-kali. Lepas tu wasap suruh jawab soalan dia dalam group. Memang geram betul. Kena kat aku tobat aku block orang gini. Jenis nak orang layan dia je. Annoying betul.

4. Sejenis yang suka forward mesej dan video tak berkaitan.

Yang ni pun cukup menjengkelkan. Setiap hari berpuluh post nasihat, hadis, politik, video kelakar, gambar yang tak berkaitan dengan kelas anak dia hantar.

Habis tenggelam info yang cikgu beri. Orang gini sound je sekali, buat lagi block je.

5. Jenis bersembang sesama dia dalam group wasap.

Ni mak mak suka buat. Mulanya tanya pasal sekolah. Lepas tu melalut,

“Eh, you tau tak driver van sekolah tu anak saudara kita.”

“Oh yeke. Dulu dia bawa kereta kebal kan?”li Salleh

Hah tu dia. Wasap personal la mak cik nak sembang benda lain.

6. Menjual barangan.

Hat ni sejenis juga. Dalam group wasap kelas dia pergi jual insuran, jual Coway, jual tudung. Aduh la, seksa betul nak lihat semua barangan tu lalu kat situ. Tolonglah, nak menjual bukan dalam group wasap rasmi kelas.

7. Kalau anak tak sihat dan tak boleh hadir ke sekolah sebab atuk meninggal ke apa, wasap personal cikgu. Bukan dalam group.

“Cikgu, anak saya demam. Cuti dua hari.”

Berpuluh reply dari parent,

“Get well soon sayang.”

Ada yang tempek doa sihat cepat. Ada yang forwardkan tips nak bagi anak cepat sembuh. Berpuluh-puluh lagi gambar anak dalam wad dan tengah tunggu turn jumpa doktor dia tempek. Adoihhh!

8. Menyindir dan tidak hormat orang lain.

Hat ni makin lama makin menjadi-jadi dalam group wasap. Anak dia hilang buku, dia pergi tuduh anak kawan tu curi. Bergaduh dalam group wasap.

Ada kes, bukan hebahkan secara umum. Wasap cikgu suruh cikgu selesaikan. Tapi paling tak tahan, dengan cikgu dalam tu pun dia tak hormat. Bahkan ramai cikgu dah kena sindir dengan sinis oleh parent dalam group wasap terbuka tu pula.

Tapi tu lah. Mereka baik sangat. Kalau kena kat aku, aku maki sebakul kemudian remove dari group tu. Puas hati.

Kita buat group kelas nak memudahkan, dia datang nak tunjuk hebat kerja doktor kerja peguam nak marah-marah cikgu dan sindir sinis pula. Pooodahh. Bawa bijak dan pangkat tu masuk kubur sana. Orang nak bincang pasal kelas la dalam group tu.

Hah, cukup 8 point malam ni. Sebenarnya banyak lagi nak cakap ni. Tapi penat dah nak tulis.

Okey, jumpa lagi di lain masa dan ketika. #SHARElah benda ni agar adik beradik, sanak saudara dan kawan-kawan kita TAK buat perangai gini dalam group wasap kelas anak mereka.


Azhar Sulaiman Geleng Kepala Leona Balik Malaysia “Saya Nak Naik Motor Pergi Bazar Ramadan”

Anak kepada pelakon terkenal dan juga pempengaruh media sosial, Azhar Sulaiman iaitu Kasih Iris Leona dilihat sudah berada di Malaysia daripada United Kingdom apabila bapanya berkongsi video anak bongsunya pulang untuk berpuasa bersama keluarga.

Perkara itu dikongsikan oleh Azhar sendiri di laman Tiktok miliknya baru-baru ini.

Video yang berdurasi 44 saat itu memaparkan Azhar sedang menuju ke bilik anak gadisnya sambil bertanyakan apa yang hendak dilakukan olehnya untuk pulang ke tanah air.

Menurut gadis itu, dia merindui suasana berpuasa di Malaysia apabila boleh pergi ke bazar Ramadan untuk membeli juadah berbuka puasa.

“Saya nak pergi naik motor ke bazar Ramadan. Kena Naik Motor, saya tak nak naik kereta.” ujarnya sambil memaklumkan ingin ke Bazar Ramadan Taman Tun Dr Ismail (TTDI).

Dalam pada itu, di laman Instagram miliknya Azhar mendakwa bahawa Leona pulang ke Malaysia menggunakan duitnya sendiri tanpa perlu minta padanya dan isteri. Disebabkan itu, dia pulang seorang diri tanpa ditemani oleh kembarnya Rees.

Menjengah ke ruangan komen, rata-rata warganet terkejut memandangkan influencer yang belajar di London itu sudah ada di Malaysia sedangkan sebelum ini dia berkongsi percutiannya di Iceland di media sosial.

Terdahulu, Leona Iris Kasih bersama kembarnya, Andika Rees Pahamin telah berangkat UK untuk menyambung pelajaran.

Difahamkan, Leona telah mengambil jurusan pengurusan manakala Andika pula akan mendalami ilmu Undang-undang Maritim.

Sumber: TikTok Azhar Sulaiman


Sekolah Bersemuka Dah Bermula, Wanita Ini Tunjuk Cara Elak Tertinggal Buku Teks Sekolah Anak.

Setelah sekian lama anak menjalani anak-anak menjalani Pengajaran Dan Pembelajaran Di Rumah (PdPR), sudah pastinya ibu-ibu akan memastikan  keperluan anak disediakan dengan lengkap termasuk gosok baju dan alatan persekolah.

Paling penting adalah penyusunan buku teks supaya tidak tertinggal. Maklumlah dah lama tak persekolah sekolah secara konsisten. Bagi mengelak kes tertinggal buku teks walaupun hari-hari anda menyusun buku. Mahu kelam kabut juga kan.

Cara mudah elak buku tertinggal.

“Mana buku subjek Matematik, Bahasa Malaysia? Buku latihan yang satu lagi tu mana?”

Di sini saya nak berkongsi tips cara pengurusan yang sistematik, baik untuk anak-anak dan baik untuk ibu bapa. Ye la, dapat elak penyakit darah tinggi kan?

Setiap buku matapelajaran akan dimasukkan ke dalam satu fail khas untuk semua subjek.

Ini Caranya:

1.Fail lutsinar berharga RM1.99 (Beli di Supersave). 2. Sticker berharga RM5.00 untuk 60 keping.

2.Lekatkan jadual sticker di buku dan juga di fail. Biar seragam.

3.Buku latihan saya “standby” sahaja dulu di dalam fail subjek masing-masing kerana saya tidak pasti keperluannya. Jika perlu, nanti saya lekatkan sticker di buku latihan pula. Sebab sekolah ada menyediakan buku aktiviti juga untuk murid sekolah. Bila ada fail, semua buku untuk subjek tersebut (contohnya subjek Bahasa Melayu) boleh disimpan di dalam fail. Jadi, tak adalah masalah terlupa bawa buku.

Tujuannya untuk elak kes terlupa buku teks, buku latihan atau nota. Untuk nampak lebih kemas, saya tampalkan “sticker” jadual di bahagian tepi. Biasa la perempuan kan, takkan pandai make-up muka sendiri je nak nampak cantik. Hehe.

Cara ini akan memudahkan anak saya, Armand Hadeef Hafizul Hakim mengemas sendiri buku-buku di sekolah di rak buku selepas di gunakan.

Kalau ada buku tidak ada dalam fail, dia akan cari kerana mungkin ada kawan-kawan terambil buku di kelas. Impaknya, tidak ada masalah kehilangan atau tertinggal buku di sekolah.

Mudah Semak kerja sekolah anak

Setiap kali balik sekolah, saya akan buka fail dan semak ada kerja rumah atau tidak. Ataupun kalau cikgu subjek ada beri notis, mudah untuk saya tahu aktiviti yang dijadualkan.

Selain sistematik, ia juga mengelak buku anak saya daripada basah. Biasalah budak darjah 1. Kadang-kadang air tertumpah di dalam beg atau apabila terkena hujan, buku tidak basah.

Kos bajet
Harga fail ni murah je. Saya beli di kedai “SuperSave” dan Mr. DIY. Anak lelaki saya ni awal dah warning, tak nak ada gambar kartun Frozen. Pandai pula ada rasa malu. Hehe.

Kos Fail: RM1.99
Kos Sticker (ada 60 keping): RM5.00

Kepada ibu bapa, semoga bermanfaat. Beritahu pasangan, mana tahu cara ni dapat bantu kalian kurangkan masalah kena hantar buku ke sekolah sebab terlupa. Tolong share ye, terima kasih!


“Aku Mungkin Tak Sama Seperti Arwah Suami Mung Dulu…”- Issey Akhiri Zaman Duda, Pilih Kenalan Lama Jadi Pasangan Hidup


Tampil Manis Berhijab, Vanida Imran ” Buat Masa Sekarang, Saya Kuatkan Jiwa Dulu”

Pelakon ternama, Vanidah Imran mencuri tumpuan ramai apabila mengenakan hijab ketika malam gala filem Imam yang berlangsung di Istana Budaya, Kuala Lumpur baru-baru ini.

Menurut laporan Astro Gempak, pelakon berusia 50 tahun itu memaklumkan, penampilan tersebut hanya sebagai tanda dirinya menghormati majlis namun pada masa sama mengakui ingin berhijrah apabila sudah tiba waktunya.

“Doa yang baik-baik, Insya-Allah. Kita nak tutup mulut tempayan susah, at this age… saya tak terlalu ambil peduli. Sebab benda tu proses.

“Untuk saya nak berhijrah, saya perlu betul-betul sure. Saya tahu itu tuntutan dan ia wajib. Tapi saya tak nak nanti kalau saya pakai tapi jiwa saya meronta, saya masih lagi nak fit (baju ketat).

“Jadi, bagi saya belajar dulu supaya bila saya pakai itu ada proses la. Allah knows. Saya selalu percaya itu,” katanya.

Mengulas lanjut, pelakon Kudeta itu bimbang sekiranya sukar untuk kekal istiqamah apabila memakai hijab dalam mengejar penghijrahan tersebut.

“Ramai kawan saya yang dah berhijrah cakap ‘Vee, bila dah tiba masa, you sarung tak fikir’. Bila dah pakai tu dah tak fikir, teruskan saja.

“Kalau pakai, tapi rasa macam tak sure, rasa nak buka la, nanti satu hari akan rasa rengsek. Saya ada nampak kawan dah pakai 12 tahun, tiba-tiba buka. Katanya bukan diri dia.

“Saya takut, sebelum jatuh fitnah… bagi saya perlahan-lahan. Buat masa sekarang, saya kuatkan jiwa dulu. Saya belajar apa yang saya tak pasti,” ujarnya.

Sekadar info, filem arahan Mior Hashim Manap itu mengisahkan tentang Haji Syamsuri (Faizal Hussein) yang menentang pembaharuan cuba dibawa ke kampungnya oleh Haji Mihad (Datuk M Nasir).

Selain Vanidah, Faizal dan M Nasir, filem berkenaan turut dibintangi Datin Natasha Charmaine, Datuk Jalaluddin Hassan, Omar Ibrahim serta ramai lagi.

Sumber: Gempak, gambar Facebook Abim Pusat


Bersemut Tengok, Di Usia 58 Tahun, Ustaz Azhar Idrus Timang Cahaya Mata Ke-12, Warga Maya Ucap Tahniah!

Bersemut Tengok, Di 58 Tahun, Ustaz Azhar Idrus Timang Cahaya Mata Ke-12, Warga Maya Ucap Tahniah!

Siapa yang tidak mengenali pendakwah bebas, Ustaz Azhar Idrus (UAI) yang ceramahnya sering mendapat perhatian ramai.

Terbaru, tular di media sosial berita gembira mengenai kelahiran cahaya matanya.

Hantaran itu dipaparkan menerusi perkongsian di laman rasmi hospital SALAM Specialist Hospital Kuala Terengganu.

Sementelah itu, pihak hospital telah mengucapkan tahniah buat Ustaz Azhar Idrus (UAI) dan isterinya, Puan Izyannya.

ANAK KE 12

Dalam pada itu, di tiktok pula turut tular yang berkongsi bahawa ia adalah kelahiran cahaya mata yang ke-12. Mendoakan agar anaknya menjadi pewaris ulamak.

UCAP TAHNIAH

Perkongsian itu telah mendapat perhatian wargamaya. Ramai yang teruja dan menitipkan doa dan mengucapkan tahniah kepadanya.


“Jebat Je Boleh Suruh Baba Diam. Aksi Demo Tu  Comelnya.” Gelagat Anak Sharnaaz Tunjuk Tutorial Kencing Bikin Ramai Terhibur!

Keletah anak lelaki kesayangan Sharnaaz Ahmad bernama Jebat Jayden ini sememangnya sentiasa mencuri tumpuan peminat.

Dari bayi sehingga kini usianya sudah 4 tahun, kecomelan wajahnya dan telatah menghiburkan ramai.

Sebelum ini, celotehnya sewaktu sedang demam bersama mommynya, Noor Nabila membuatkan ramai terhibur. Loghatnya mengundang kelucuan pada warganet.

Menjengah ke akaun Instagram Sharnaaz Ahmad, dikongsikan satu video yang memaparkan Jebat berceloteh ketika sedang makan.

Sememangnya permata hati Sharnaaz dan Noor Nabila ini seorang yang banyak mulut dan non-stop bercakap sampai ayahnya pun tergelak mendengarnya.

Apa yang membuatkan ramai terhibur adalah gelagat si kecil ini melakonkan gaya sedang membuang air kecil dengan riak wajah sekali.

Apabila babanya mencelah terus disuruh diam oleh Jebat. Bukan main garang ye, padahal tak ada siapa berani sound baba sedemikian.

“Free ja dia suruh aku diam.. nasib hang sorang ja.. nindiaa king of publika.. sapa masuk publika, tolong mai mintak izin abg long kawasan publika.”

Demikian seloroh Sharnaaz menerusi kapsyennya


Luar Biasa Cara Guru Ini! Dukung Murid Setelah Rundingan Tidak Berjaya

Tular semalam, setelah pendekatan positif seorang guru, mendukung murid yang meragam tidak mahu memasuki kelas. Benar kata perpatah, guru itu bagaikan lilin yang membakar diri. Sanggup melakukan apa sahaja demi memastikan murid itu mendapat pembelajaran yang sempurna.

Dukung murid setelah rundingan tak berjaya

Rupanya bukan mudah bergelar guru. Selain memastikan pembelajaran di ajar dengan sempurna dan mudah difahami, guru juga perlu berhadapan dengan pelbagai karenah pelajar.

“Aku pujuk-pujuk, usap-usap belakang, cakap lembut pun tak jalan, penyudah aku cempung masuk ke kelas. Punya le cikgu sayang kat anak murid, siap berdukung lagi masuk ke kelas.”

Layanan lebih daripada anak

Jika pendekatan psikologi tidak berhasil, seorang guru itu perlu bertindak secara fizikal, tetapi bukan secara rotan.

“Anak aku 3 orang pun tak peronah aku buat macam tu kat deme. Yang kat belakang tu Ustaz Hidayat tengah buat rundingan diplomasi pujuk masuk ke kelas. Untung le kome.”

Begitulah jasa guru. Ini namanya melakukan tangunggjawab dengan sepenuh hati. Syabas cikgu!


Rider Ibu Tunggal Nekad Bawa Anak Syurga Berkerja, Tarik Perhatian Ebit Lew Untuk Dibantu!

Sebelum ini tular di media sosial mengenai kisah yang menyentuh hati  di mana seorang food rider yang terpaksa mengendong anaknya menaiki motor bersama setiap kali menghantar pesanan makanan.

Melihat kepayahan itu sudah membuatkan kita tersentuh hati dengan pengorbanan yang dilakukan seorang ibu untuk  mencari sesuap nasi.

Namun siapa menyangka rupanya ibu ini cukup luar biasa ketabahannya dalam menempuh ujian hidup bila mana anak yang dikendong itu adalah merupakan anak syurga.

Difahamkan anaknya tidak pernah meragam setiap kali dia menghantar makanan, namun sebaliknya dia juga kerap dimarahi oleh pelanggan kerana membawa anak meredah hujan panas untuk menghantar makanan.

Pernah juga ibu ini cuba untuk menghantar anaknya ke rumah pengasuh, namun sayangnya anaknya pula menjadi mangsa dengan kesan bengkak di tubuh. Tidak mahu kejadian sebegitu berulang, ibu ini tidak percaya lagi untuk meninggalkan anak syurganya di rumah pengasuh. Biarlah susah senang dirinya bersama anaknya itu.

Sejak video yang dikongsikan di media sosial tular, ramai yang tersentuh hati dan ingin cuba membantu.

Turut terpanggil adalah Ustaz Ebit Lew yang terkenal dengan sifat pemurah dalam menyalurkan bantuan kepada sesiapa sahaja yang tidak bernasib baik.

Melalui pertemuan tersebut Ustaz Ebit Lew berkongsi kisahnya di akaun fbnya. Ini perkongsiannya.

“Katanya dah lama ingin minta jumpa….”-Ebit Lew

Menangis je kakak ni. Kuat dan tabah mencari rezeki buat diri dan anaknya yang oku cacat penglihatan. Pergi kemana-mana ambil order dan hantar dengan anak kecilnya. Katanya dah lama ingin minta jumpa saya ingin minta nasihat dan doa. Kakak ni sentiasa bawa anaknya untuk kerja hantar makanan. Kakak ni mohon rumah ppr belum rezeki katanya. Motor pun masih berhutang.

Syukur pada Allah. Kami dapat carikan rumah buat akak ni. Tak perlu bayar kerana kami akan bayarkan. Belikan baju raya dan belikan barang keperluan rumah peti ais mesin basuh dan rice cooker. Begitu juga dapat hadiahkan almari dan tilam. Menangis syukur Allah beri rezeki begini padanya.

Anaknya aktif dan manja dengan maknya. Rapat berdua. Jadi kakak ni tak boleh tinggal anaknya. Kena bawa bekerja kesana sini. Semoga Allah bantu kakak ini.

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


“Mak Muslim Convert Asalnya Bidayuh Kristian.” Kongsi Kisah Keluarga & Pengorbanan Ibu, Luahan Yana Samsudin Menyentuh Hati

Tersentuh hati membaca kisah pengorbanan ibu kepada pelakon dan hos Yana Samsudin tatkala memilih untuk bertukar agama.

Biarpun keluarga merestui, namun perjalanan hidup ibunya membuatkan ibu kepada cahaya mata lelaki ini cukup syahdu dan respek dengan kekuatan yang ada pada diri ibunya. Biarpun sudah berbeza agama, namun ikatan kasih sayang dan kekeluargaan tetap utuh.

Inilah bingkisan yang dikongsikan oleh Yana Samsudin menerusi laman instagramnya baru-baru ini.

Tetiba syahdu pula…
Rindu Babeh & Tayung… ?
.
Memori full, scroll la nak delete pic & video , lalu pulak pic ni… ?
.
Tak tahu nak describe camne… Rindu tapi jauh… walaupun jauh tapi sentiasa di dlm doa & hati.
.
Ye lah, zaman muda yana , kena kerja keras nak beli tiket mak abah & adik beradik lain untuk balik sana. Tau lah kan kalau balik time raya Xmas & gawai harga tiket mahal..
.
Ok.. jangan tertanya yana ni kaum apa pulak?.. Mak yana muslim convert asalnya Bidayuh Kristian , Sarawak.

.
Keluarga mak pribumi Sarawak. Diaorg tinggal dalam komuniti kecik, tanam pokok durian, lada hitam, padi bukit, dan makan hasil bumi. Mak pernah cerita kalau diaorg adik beradik masuk hutan nak kemas kebun atau ke kampung sebelah ambil masa 4 hari tau.. berjalan kaki redah hutan bukit bukau… salute lah. Diaorg tak sesat pun ?
.
Paling Yana salute.. Babeh, Tayung & adik beradik mak (Aunty & uncle) beri peluang mak yana pilih jalan hidupnya (muslim) tanpa memutuskan silaturrahim sesama mereka. .
Jika di fikirkan pasal pengorbanan mak , jauh lebih kuat berbanding kami di sini..
Tinggalkan keluarga, tukar agama dan ikut suami ke Johor. Sampai sekarang setiap kali dia call mak dia , mesti menangis ?
.
Tapi tu lah, yana tulis ni bukan nak cerita pasal pengorbanan sesapa. Yana nak cerita pasal yana rindu orang orang tua keliling yana. Mendiang Babeh meninggal usia 99 tahun februari 2 tahun lepas. ?

Korang tahu kan situasi bila petang orang tua datang berkumpul duk mengopi mengeteh , menyogel sireh depan rumah… menganyam tikar, menganyam bakul, asah parang kebun, bawa balik durian , lada hitam, padi sawah , padi bukit, rambutan & hasil hutan seperti rebung & sayur sayuran… cucu cucu kecik main main kat halaman rumah…. Rindunya!!!!!! Ok lah . Tak sanggup nak sambung cerita… ?

Semoga kita semua, mak abah mama abah, atuk nenek mendapat pengakhiran yang baik insyaAllah. Amin…

Apa lagi sumbangan kita yang kerdil ini boleh buat untuk mereka?


Kita Makan Sedap, Hidup Senang-Lenang, Tapi Ada Lagi Duduk Bawah Jambatan. Kisah Ustaz Ebit Lew Raih Simpati Ramai

Rencah kehidupan sudah tentunya  ada yang suka dan duka serta miskin dan kaya. Perkongsian ustaz Ebit Lew meruntun jiwa dan memberi ikhtibar buat kita bahawa ada insan diluar sana yang memerlukan bantuan dan sokongan bagi meneruskan kehidupan dengan sempurna.

Sebak ya Allah hati ini tadi turun jambatan. Terkejut tiba -tiba ada seorang terbaring macam ni. Cuba pergi dekat hati kuat berdebar rasa sesuatu. Sekali panggil banyak kali lepas tu saya kuatkan hati pegang dia dan kejut dia. Rasa nadi dia. Dia tidur ni. Saya sangka dia akan marah nanti.

Sekali dia tak marah. Bangun tidur terus salam cium tangan saya. Dia pernah jumpa saya. Bersih muka dia.. Ustaz. Terima kaseh ustaz. Saya tanya berapa lama kat sini. Dah 2 bulan. Duduk seorang diri jer bawah jambatan ni. Tunjuk belakang kepala dia baru kena pukul terbelah sikit. Ya Allah. Saya tengok ic saja nak kenal. Ya Allah baru 20 tahun umurnya. Anak ini sebenarnya baik dan kuat ni..

Saya minta maaf padanya. Ustaz ni berdosa sangat kat kau. Ceramah sana sini. Makan sedap-sedap. Hidup senang lenang. Kau duduk dekat sini. Apalah saya nak jawab nanti Allah tanya. Tak sangka anak muda begini tidur bawah sini. Pasti ada masalah besar dalam hidupnya. Berdosa rasa pada adik. Ya Allah…Takper ustaz. Ustaz sudi cari saya di bawah sini. Ustaz selalu cari kami macam ni dekat bawah longkang ni. Saya jadi sedih sangat. Tak tahu nak buat apa.

Kau nak kerja tak adik? Nak ustaz. Nanti ustaz tolong carikan kau kerja. Kau kerja elok-elok yer..nak ustaz tolong yer cari saya kerja. Kalau ada asrama boleh saya duduk dekat situ.

Sedih lak rasa. Saya nak peluk dia. Ustaz. saya kotor busuk. Ustaz pakai jubah. Ish takper adik. Kau mulia baik Allah sayang. Ustaz ni kotor berdosa biarkan kau dekat sini. Dia tak berhenti cakap terima kaseh dan lambai saya. Saya hadiahkan sedikit duit padanya dan makanan. Nanti saya cuba fikirkan bagaimana nak bantunya. Ya Allah tuhanku maafkanlah diriku ini. Apa nak jawab pada Allah dan apa nak jawab pada Nabi saw…maafkanlh diriku ya Allah..


Guna App Ini Untuk Pantau Lokasi Anak Atau Pasangan. Ke Mana Saja Mereka Pergi Kita Tahu. Mudah & Cepat, Percuma Je!

Ibu bapa mana yang tak risau dengan tahap keselamatan dan keberadaan ahli keluarga  Tambah pula kalau balik lambat dari sepatutnya, keluar tanpa beri tahu, hantar mesej tak dijawab pula.

Cara pantau anak & Pasangan Guna App Mudah

Caranya:

Moga bermanfaat!


“Sebenarnya Ini Ayah I”-Bapa Awet Muda Disangka Pasangan Kekasih, Ciapan Gadis Ni Tarik Perhatian Warganet!

Macam sebaya hingga ada yang menyangka pasangan kekasih. Semuanya gara-gara seorang bapa yang berwajah awet muda hingga disangka ‘kekasih’ anaknya walaupun hakikatnya sudah mempunyai enam orang anak.

Balqis yang merupakan anak sulung daripada enam orang adik-beradik, berkata, sejak dari bangku sekolah menengah lagi, ramai yang salah anggap bapanya sebagai kekasihnya.

Malah, setiap kali itu juga Balqis yang juga graduan Ijazah Sarjana Muda Pengajian Islam dengan Kepujian (Syariah) dari Universiti Kebangsaan Malaysia (UKM) perlu menjelaskan status mereka.

“Masa saya sekolah menengah, waktu itu ayah berumur 30-an, dia selalu jemput saya dan bawa saya ke gerai makan. Bila kawan-kawan ternampak, jadi bualan hangat antara mereka bahawa saya keluar makan dengan kekasih.

“Sampaikan sudah masuk universiti, ayah hantar balik hostel, pernah kawan-kawan tersalah anggap yang ayah itu adalah pakcik lah, adik lah, abang saya lah, sebab mukanya kelihatan muda,” ceritanya ringkas.

ARTIKEL MENARIK:

Terbaharu, ciapan Balqis di Twitter mengenai dia dan bapanya turut mendapat perhatian warganet

Mohd. Rizan Haron, 48, yang bekerja sebagai penghulu mukim, kelihatan muda dan tampan bergaya berbaju melayu hitam di dalam satu gambar yang dimuat naik di akaun Twitter anaknya, Balqis Najwa Mohd. Rizan, 23.

“Ini bukan insiden pertama bapa dianggap kekasih saya. Mungkin sebab kawan bapa atau kawan saya jarang melihat kami berdua.

“Jadi, apabila mereka sesekali terserempak dengan kami akan berfikir sedemikian. Ada juga yang masih tak percaya, sebab bapa nampak muda sampai saya habiskan pengajian di UKM.

“Seperkara lagi yang mungkin orang anggap bapa saya adalah kekasih sebab dia seorang yang bergaya dari segi penampilan. Sejak dulu lagi bapa memang suka ikut trend semasa. Gaya rambut baru kerinting itu pun baru beberapa minggu lepas bapa buat,” katanya.

Mencungkil  tentang rahsia awet muda bapanya, Balqis berkata sejak muda ayahnya memang gemar bersukan, tidak pernah tinggal makan sayur-sayuran dan kurang makan makanan segera menyebabkan dirinya terlihat awet muda.

“Selain gemar bersukan, ayah memang dari muda suka makan sayur dan tidak boleh kalau tiada sayur dalam satu hidangan makanan, mesti wajib ada.

“Makanan segera pun sangat-sangat kurang dia ambil, kalau sebulan itu hanya sekali sahaja, sebab itu juga dia nampak lebih muda berbanding umur sekarang,” kata Balqis lagi yang turut berkongsi antara aktiviti sukan yang dilakukan ayahnya adalah badminton, berbasikal dan bola keranjang, disamping sering pergi ke gim untuk bersenam.


Cara Nak Segera Dapat Tunai Haji, Lakukan Amalan Ni!

Mendengar ada kaum keluarga dapat menjadi tetamu Allah di tanah suci, dengan sedirinya kita tumpang berasa gembira.

Apatah lagi jika diri sendiri dapat ke sana, bertambah gembira dan bersyukur rasanya.  Untuk itu, ketahui perkongsian ini.

CARA NAK ALLAH JEMPUT TUNAI HAJI

Tips ini bukan untuk riak, bukan tunjuk lagak tapi untuk Ajak.

Ramai yang cakap, sesiapa yang Allah jemput itu mesti ada duit simpanan yang banyak atau mencukupi untuk bayar pakej. SALAH!

Allah tak jemput siapa yang mampu..
TAPI..
Allah jemput siapa yang ingin ke sana
Allah jemput siapa yang rindu
Allah jemput siapa yang berusaha ke sana

Tanamkan dalam hati, pasangkan niat dalam setiap solat, setiap doa. Ada yang ajar, doa lah setiap kali kita berbuat baik sebagai contoh, ‘jika ada pahala dalam sedekah aku, Kau jemputlah aku untuk mengerjakan umrah’.. Bukan bermaksud kita berkira dengan Allah sampai meminta balasan. Tapi itu yang sebenarnya lebih disukai Allah bila hambaNya meminta kepadaNya.

Tambahkan lagi keinginan dengan melakukan langkah pertama iaitu melihat dan mengkaji selidik pakej umrah yang bersesuaian dengan bajet. Untuk yang ingin pertama kali ke tanah suci, tak perlu pakej yang mahal atau hotel dekat atau umrah premium jika mampu untuk berjalan jauh sebab di sana kita akan banyak menghabiskan masa beritikaf di Masjid. Kecuali jika membawa ahli keluarga yang kurang kekuatan dan upaya untuk berjalan jauh, elok la mengambil pakej hotel dekat untuk memudahkan urusan.

Bila dah jumpa yang bersesuaian dan yakin, boleh terus mendaftar dengan membayar deposit. Seeloknya ambil tarikh yang panjang 6-9 bulan sebelum berangkat jika kuatir tidak mampu untuk mengumpul duit yang banyak sekaligus. Ada yang cakap, duit tak ada nak pergi umrah, belum cukup duit, tak mampu sebab pakej mahal.. Cakap kan doa.. Kenapa kita perlu doa yang tak molek?

Bila kita dah daftar, secara automatik kita akan ada rasa tanggungjawab untuk menabung, berjimat cermat.. Di situ lah Allah akan bantu bila Dia nampak kesungguhan kita..

Bila dah dijemput, Allah jentik hati untuk rasa rindu ke sana lagi dan lagi dan lagi

KERANA APA?

Bila disana kita lupa segala masalah
Bila disana kita jumpa ketenangan jiwa
Bila disana kita berebut tingkatkan ibadah
Bila disana kita pakat kejar pahala
Bila disana kita berusaha berubah
Bila disana kita belajar agama
Bila disana rasa dekat dengan Si Pencipta
Bila disana terubat rindu pada RasulNya

Buat kita tak mahu pulang menambah dosa bukan sebab kita lupa keluarga
Tapi buat kita mahu bawa seluruh keluarga bersama, menikmati apa yang kita rasa

Sumber: Sabariah Abd Majid


“1 Tahun 4 Bulan. Kembalikan Zahir, Kami Amat Merinduinya.” Luahan Hati Ayah Kanak-Kanak Hilang Undang Sebak.

Kisah kehilangan seorang murid suatu ketika dahulu telah menyentuh hati ramai rakyat Malaysia dengan doa semoga anak itu kembali dijumpai.

Walaupun sudah lebih setahun kehilangan Adik Muhammad Zahiruddin Putra atau nama panggilan Zahir, ahli keluarga dan orang ramai meneruskan pencarian walaupun kehilangan anak ini menemui jalan buntu.

Sebagaimana perkongsian ayah kepada kanak-kanak yang hilang, tetap menaruh harapan agar anak tersayang ditemui kembali dalam keadaan selamat. Begitulah kasih seorang ayah sepanjang masa.

KELUARGA AMAT MERINDUI ZAHIR

1 Tahun 4Bulan.

Assalamualaikum.w.b.t….
Ya allah, aku memohon padamu, selamatkan lah anakku Zahir.
Walaupun dimana jua. Walau pun telah aku Ikthiar berbagai cara, aku tetap memohon pada mu ya allah . Selamatkan lah zahir dari segala mala pertaka. Aku memohon padamu ya allah, kembalikanlah zahir pada kami yang amat merinduinya.

Ikthiar sebelum ini , aku dapat rasakan zahir makin dekat. Aku sekeluarga makin kerap bermimpi, Zahir balik kerumah. Kadang-kadang seperti kelibat zahir berada dirumah. Ya allah……
kembalikanlah Zahir ke dunia yang nyata.

Sekarang ini , aku berhenti sementara mencari zahir, kerana keadaan aku sakit semula dan kewangan yang berkurangan.
Aku akan mencari semula apabila aku sihat semula.
Ya allah , aku radha ketentuan mu ya allah. Tidak bergerak sebesar zarah dgn izin mu….. Aku tahu , ini adalah ujian ku daripada mu ya allah… Ya allah, izinkan lah zahir kembali kepada kami. Kerinduan ini tidak tertahan rasanya.

Malah menerusi perkomhsiannya, rata-rata netizen menitipkan doa agar Zahir kembali bersatu kepada keluarganya.


Rasa Sakit Pinggang, Jangan Ambil Ringan. Redakan Segera Dengan Ni!

Sakit pinggang, itu antara apa yang biasa kita rasa bila terlalu lama atau kuat melakukan kerja-kerja mengurus rumah tangga.

Bila kerap menanggung rasa sakit di bahagian pinggang akhirnya  membuatkan kita rasa tidak selesa.

Sebelum menjadi lebih kerap kesan sakit yang dirasa, petua orang dulu-dulu ada amalan yang dibuat untuk redakannya dengan menyediakan air rebusan ini.

Nak tahu lanjut ini dikongsikan kaedah penyediaanya dan bolehlah dicuba.

Petua Untuk Mengatasi Sakit Pinggang Yang Mujarab

Anda perlu meminum air halia bercampur sedikit gula yang telah direbus.

Cara penyediaannya :

1. Mula-mula, ambil sepotong halia sebesar ibu jari.

2.Tumbuk halus halia, campurkan dengan 2 gelas air dan sedikit gula. Kemudiannya, rebuslah campuran tadi sampai mendidih.

3.Setelah mendidih, biarkan ia sejuk dulu.

4. Lepas itu barulah anda meminumnya 2 kali sehari. Amalkan selama 2 hari berturut-turut.

Sumber :


Dengar Bunyi Dahan Patah, Kakak Sempat Selamatkan Adik Sebelum ‘Pergi’ Selamanya Akibat Tertimpa Pokok

Seorang remaja perempuan maut selepas dihempap sebatang pokok sebesar tiga pemeluk setinggi bangunan tiga tingkat ketika bermain di Taman Permainan Balok Baru Beserah, Kuantan, Pahang, semalam.

Menurut laporan, mangsa dikenali Aliya Zahra Mohamad Hasnizam, 14, terkorban sewaktu menyelamatkan adiknya yang berusia sembilan tahun sebelum pokok berkenaan menimpa dirinya.

Ketua Polis Daerah Kuantan Asisten Komisioner Wan Mohd Zahari Wan Busu berkata, dalam kejadian antara pukul 5 hingga 6 petang itu berlaku ketika mangsa bermain dengan adiknya di taman permainan itu ketika mengikut bapanya yang menjual burger di kawasan berhampiran.

“Berdasarkan temubual dengan adik mangsa, ketika sedang bermain tiba-tiba terdengar bunyi pokok hendak patah dan mangsa menarik adiknya keluar dari lokasi kejadian.

“Mangsa tidak sempat menyelamatkan diri dan terkena dahan pokok yang tumbang,” katanya.

Mangsa telah dibawa ke hospital oleh keluarganya dan meninggal dunia ketika dirawat di Hospital Tengku Ampuan Afzan (HTAA) Kuantan. Kes tersebut diklasifikasikan sebagai mati mengejut dan mangsa mengalami kecederaan parah di bahagian kepala.

Bapa mangsa, Mohamad Hasnizam Manan, 45, ketika ditemui berkata dia sedih tetapi reda dengan pemergian anaknya yang pergi dalam kejadian malang tersebut.

Dalam pada itu, Mohamad Hasnizam sempat meluahkan kesyukuran kerana sempat menunaikan permintaan anaknya.

“Tiada tanda pelik yang ditunjukkan tetapi sebelum kejadian arwah ada minta membawanya ke kedai kerana ingin membeli barang keperluan diri dan meminta saya bawanya makan pizza… kebetulan saya sempat tunaikan semua permintaannya,”ceritanya.

Mengulas lanjut, ketika kejadian dia bersama isterinya, Maznah Abdul Ghani, 36, sedang melayan pelanggan di gerai burger milik mereka sebelum bergegas ke lokasi kejadian apabila orang ramai datang memanggilnya.

Jelasnya, mangsa terkena pada bahagian hujung pokok dan keadaannya ketika itu tidak menunjukkan terdapat kecederaan serius tetapi hanya mengalami pendarahan di hidung.

Sementara itu, Mohamad Hasnizam menyifatkan anaknya seorang anak yang baik dan pandai menjadi adik-adiknya yang lain selain menjadi harapan mereka sekeluarga.

“Dia memang pandai jaga adik-adiknya dan menjadi harapan kami sekeluarga. Arwah juga seorang yang rajin mengaji.

“Setiap hujung minggu, arwah tidak pernah tinggal untuk pergi belajar mengaji dan saya harap adik-adiknya juga mengikuti jejak langkah kakaknya,” harapan bapa kepada tujuh anak itu.